title: Deċiżjoni (UE) 2016/456 tal-Bank Ċentrali Ewropew tal-4 ta' Marzu 2016 dwar it-termini u l-kundizzjonijiet għal investigazzjonijiet tal-Uffiċċju Ewropew ta' Kontra l-Frodi tal-Bank Ċentrali Ewropew, fir-rigward tal-prevenzjoni tal-frodi, tal-korruzzjoni u ta' kull attività illegali oħra li jaffettwaw l-interessi finanzjarji tal-Unjoni (BĊE/2016/3)

text:
               30.3.2016

               MT

               Il-Ġurnal Uffiċjali tal-Unjoni Ewropea

               L 79/34

         DEĊIŻJONI (UE) 2016/456 TAL-BANK ĊENTRALI EWROPEW
   tal-4 ta' Marzu 2016
   dwar it-termini u l-kundizzjonijiet għal investigazzjonijiet tal-Uffiċċju Ewropew ta' Kontra l-Frodi tal-Bank Ċentrali Ewropew, fir-rigward tal-prevenzjoni tal-frodi, tal-korruzzjoni u ta' kull attività illegali oħra li jaffettwaw l-interessi finanzjarji tal-Unjoni (BĊE/2016/3)
   (riformulazzjoni)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew, u b'mod partikolari l-Artikolu 12.3 tiegħu,
   Wara li kkunsidra r-Regolament (UE, Euratom) Nru 883/2013 tal-Parlament Ewropew u tal-Kunsill tal-11 ta' Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament tal-Parlament Ewropew u tal-Kunsill (KE) Nru 1073/1999 u r-Regolament tal-Kunsill (Euratom) Nru 1074/1999 (1), u b'mod partikolari l-Artikolu 4(1) u (7) tiegħu,
   Billi:

               (1)

               Ir-Regolament (UE, Euratom) Nru 883/2013 jipprovdi li l-Uffiċċju Ewropew ta' Kontra l-Frodi (iktar 'il quddiem “l-Uffiċċju”) għandu jibda u jmexxi investigazzjonijiet amministrattivi kontra l-frodi (iktar 'il quddiem “investigazzjonijiet interni”) fi ħdan l-istituzzjonijiet, il-korpi, l-uffiċċji u l-aġenziji stabbiliti mit-Trattati, jew fuq il-bażi tagħhom, bl-iskop li jiġu miġġielda l-frodi, il-korruzzjoni u kull attività illegali oħra li hija ta' ħsara għall-interessi finanzjarji tal-Komunitajiet Ewropej. Għal dan il-għan, huwa jinvestiga kwistjonijiet serji li jkollhom x'jaqsmu mat-twettiq ta' dmirijiet professjonali li jkunu jikkostitwixxu nuqqas ta' ħarsien tal-obbligi tal-uffiċjali u qaddejja oħrajn tal-Unjoni li jistgħu jirriżultaw fi proċedimenti dixxiplinarji jew kriminali, skont ma jkun il-każ, jew nuqqas ekwivalenti fil-qadi tad-dmirijiet min-naħa ta' membri ta' istituzzjonijiet, korpi, uffiċċji jew aġenziji mhux suġġetti għar-Regolamenti tal-Persunal ta' Uffiċjali u l-Kundizzjonijiet tal-Impjieg ta' qaddejja oħrajn tal-Unjoni (iktar 'il quddiem ir-“Regolamenti tal-Persunal”).

               (2)

               Għall-Bank Ċentrali Ewropew (BĊE) dawn id-dmirijiet u obbligi professjonali, b'mod partikolari l-obbligi li għandhom x'jaqsmu mal-imġieba professjonali u s-segretezza professjonali, huma mniżżla (a) fil-Kundizzjonijiet tal-Impjieg għall-Persunal tal-Bank Ċentrali Ewropew, u (b) fir-Regoli tal-Persunal tal-Bank Ċentrali Ewropew, u (c) fl-Anness IIb mal-Kundizzjonijiet tal-Impjieg dwar il-Kundizzjonijiet tal-Impjieg għal Żmien Qasir, u (d) fir-Regoli tal-Bank Ċentrali Ewropew dwar l-Impjieg għal żmien qasir; u aktar gwida tinsab (e) fil-Kodiċi tal-Kondotta tal-Bank Ċentrali Ewropew għall-Membri tal-Kunsill Governattiv (2), (f) fil-Kriterji Supplimentari tal-Kodiċi tal-Etika għall-Membri tal-Bord Eżekuttiv tal-Bank Ċentrali Ewropew (3), u (g) fil-Kodiċi tal-Kondotta għall-Membri tal-Bord SUperviżorju tal-Bank Ċentrali Ewropew (4) (li iktar 'il quddiem flimkien jissejħu il-“kundizzjonijiet tal-impjieg tal-BĊE”).

               (3)

               L-Artikolu 4(1) tar-Regolament OLAF jipprovdi li b'rabta mal-protezzjoni tal-interessi finanzjarji tal-Unjoni u l-ġlieda kontra l-frodi u kwalunkwe attività illegali oħra li huma ta' detriment għall-interessi finanzjarji tal-Unjoni, l-Uffiċċju għandu “jwettaq investigazzjonijiet amministrattivi fl- istituzzjonijiet, il-korpi, l-uffiċċji u l-aġenziji” skont il-kundizzjonijiet stipulati fir-Regolament OLAF u fid-deċiżjonijiet adottati minn kull istituzzjoni, korp, uffiċċju jew aġenzija. L-Artikolu 4(7) tar-Regolament OLAF jipprovdi li kull istituzzjoni, korp, uffiċċju u aġenzija għandu jew għandha tadotta deċiżjoni li “għandha tinkludi, b'mod partikolari, regola dwar id-dmir min-naħa tal-uffiċjali, l-aġenti oħrajn, il-membri ta' istituzzjonijiet jew korpi, kapi ta' uffiċċji jew aġenziji, jew membri tal-persunal li jikkooperaw u jipprovdu l-informazzjoni lill-Uffiċċju, filwaqt li jiżguraw il-kunfidenzjalità tal-investigazzjoni interna”. Skont il-każistika tal-Unjoni, l-Uffiċċju jista' jiftaħ investigazzjoni biss fuq il-bażi ta' suspetti li jkunu serji biżżejjed (5).

               (4)

               Skont il-Premessa 12 tar-Regolament OLAF, l-investigazzjonijiet għandhom isiru skont it-Trattati, b'mod partikolari l-Protokoll Nru 7 dwar il-privileġġi u l-immunitajiet tal-Unjoni Ewropea, u għandhom jirrispettaw ukoll ir-Regolamenti dwar il-Persunal, id-drittijiet tal-bniedem u l-libertajiet fundamentali, b'mod partikolari l-prinċipju tal-ekwità, id-dritt ta' persuni involuti biex jesprimu l-fehmiet tagħhom dwar il-fatti li jikkonċernawhom u l-prinċipju li l-konklużjonijiet ta' investigazzjoni jistgħu jkunu bbażati biss fuq elementi li jkollhom valur probatorju, kif ukoll prinċipji ġenerali komuni għall-Istati Membri u rikonoxxuti mill-Qorti tal-Ġustizzja tal-Unjoni Ewropea, bħal pereżempju, il-kunfidenzjalità tal-pariri legali (privileġġ legali). Għal dak il-għan, l-istituzzjonijiet, il-korpi, l-uffiċċji u l-aġenziji għandhom jistabbilixxu t-termini u l-kundizzjonijiet li taħthom għandhom jitmexxew investigazzjonijiet interni.

               (5)

               Id-Deċiżjoni BĊE/2004/11 (6) ġiet adottata biex tistabbilixxi t-termini u l-kundizzjonijiet li taħthom kellhom jitmexxew investigazzjonijiet taħt ir-Regolament (KE) Nru 1073/1999 fi ħdan il-BĊE. Sabiex jitqies il-fatt li r-Regolament (KE) Nru 1073/1999 tal-Parlament Ewropew u tal-Kunsill (7) ġie mħassar u ssostitwit bir-Regolament OLAF u li korpi ġodda tal-BĊE ġew stabbiliti minn mindu ġiet adottata d-Deċiżjoni BĊE/2004/11, huwa meħtieġ li jiġi rrivedut il-qafas legali attwali.

               (6)

               Ir-Regolament tal-Kunsill (UE) Nru 1024/2013 (8) (iktar 'il quddiem ir-“Regolament MSU”) stabbilixxa l-Bord Superviżorju bħala korp intern tal-BĊE sabiex jippjana u jeżegwixxi l-kompiti speċifiċi li jikkonċernaw politiki relatati mas-superviżjoni prudenzjali ta' istituzzjonijiet ta' kreditu mogħtija lill-BĊE. [Fuq il-bażi tal-Artikolu 24(1) u l-Artikolu 25(5) tar-Regolament MSU, il-BĊE stabbilixxa Bord Amministrattiv ta' Rieżami (9) u Panel ta' Medjazzjoni (10).] Barra minn hek, fuq il-bażi tal-Artikoli 3(1) u 143(1) tar-Regolament (UE) Nru 468/2014 tal-Bank Ċentrali Ewropew (BĊE/2014/17) (iktar 'il quddiem ir-“Regolament Qafas tal-MSU”) (11), il-BĊE stabbilixxa timijiet superviżorji konġunti għas-superviżjoni ta' kull entità sinifikanti taħt superviżjoni jew grupp sinifikanti taħt superviżjoni u timijiet ta' spezzjoni fuq il-post. [Sussegwentement, fuq il-bażi tal-Artikoli 9a u 9b tar-Regoli tal-Proċedura tal-Bank Ċentrali Ewropew (12) rispettivament, il-BĊE stabbilixxa Kumitat tal-Etika (13) u Kumitat tal-Verifika.]

               (7)

               Din id-Deċizjoni għandha tapplika għall-membri tat-timijiet superviżorji konġunti u timijiet ta' spezzjoni fuq il-post li mhumiex soġġetti għall-kundizzjonijiet tal-impjieg tal-BĊE. Il-Membri tal-persunal ta' awtoritajiet kompetenti nazzjonali li huma membri ta' timijiet konġunti superviżorji u timijiet ta' spezzjoni fuq il-post jaqgħu taħt l-isfera ta' kontroll tal-BĊE fi kwistjonijiet relatati mal-ħidma tagħhom dwar kompiti mogħtija lill-BĊE taħt ir-Regolament MSU. L-Artikolu 6(1) tar-Regolament MSU jipprovdi li l-BĊE huwa responsabbli għall-funzjonament effettiv u konsistenti tal-Mekkaniżmu Superviżorju Uniku (MSU). L-Artikoli 6(1) u 146(1) tar-Regolament Qafas tal-MSU jipprovdu li l-membri ta' timijiet konġunti superviżorji u timijiet ta' spezzjoni fuq il-post huma soġġetti għall-istruzzjonijiet tal-koordinatur rispettiv tat-tim. Dawn id-dispożizzjonijiet huma bbażati fuq l-Artikolu 6(7) tar-Regolament MSU li jagħti s-setgħa lill-BĊE biex jadotta qafas sabiex jorganizza l-arranġamenti prattiċi għall-implimentazzjoni tal-kooperazzjoni fi ħdan l-MSU.

               (8)

               Hekk kif jadotta din id-Deċiżjoni, huwa d-dmir tal-BĊE li jiġġustifika kull restrizzjoni dwar investigazzjonijiet interni li jaffettwaw il-kompiti u d-dmirijiet speċifiċi fdati lill-BĊE permezz tal-Artikoli 127 u 128 tar-Regolament MSU. Dawn ir-restrizzjonijiet għandhom jassiguraw il-kunfidenzjalità meħtieġa għal ċerta informazzjoni tal-BĊE u jimplimentaw l-intenzjoni tal-leġiżlatur li jsaħħaħ il-ġlieda kontra l-frodi. Barra minn dawn il-kompiti u dmirijiet speċifiċi, il-BĊE għandu jiġi ttratat, ukoll għall-finijiet ta' din id-Deċiżjoni, bħala entità pubblika simili għal istituzzjonijiet u korpi oħrajn tal-Komunità.

               (9)

               F'kazijiet eċċezzjonali, iċ-ċirkolazzjoni barra l-BĊE ta' parti mill-informazzjoni kunfidenzjali miżmuma minnu biex iwettaq il-kompiti tiegħu tista' ddgħajjef b'mod serju il-ħidma tal-BĊE. F'kazijiet bħal dawn, id-deċizjoni li jingħata aċċess lill-Uffiċċju għal informazzjoni jew li tintbagħat informazzjoni lilu għandha tittieħed mill-Bord Ezekuttiv. L-aċċess għandu jingħata għal informazzjoni li tkun eqdem minn sena f'oqsma bħad-deċiżjonijiet tal-politika monetarja, jew operazzjonijiet li jkollhom x'jaqsmu mal-ġestjoni ta' riżervi barranin u interventi fis-swieq tal-kambju. Restrizzjonijiet f'oqsma oħra, bħal fir-rigward ta' informazzjoni li tikkonċerna l-kompiti mogħtija lill-BĊE mir-Regolament MSU, dejta li l-BĊE jirċievi mingħand awtoritajiet nazzjonali kompetenti dwar l-istabbiltà tas-sistema finanzjarja jew istituzzjonijiet ta' kreditu individwali, u informazzjoni dwar il-karatteristiċi tas-sigurtà u l-ispeċifikazzjonijiet tekniċi tal-karti tal-flus tal-euro kurrenti u futuri ma għandux ikollhom limitu temporanju. Għalkemm din id-Deċiżjoni għandha tillimita għal ċerti oqsma speċifiċi ta' attività l-ambitu tal-informazzjoni li ċ-ċirkulazzjoni tagħha barra l-BĊE tista' ddgħajjef b'mod serju l-ħidma tal-BĊE, huwa neċessarju li wieħed jipprovdi għall-possibbiltà li d-Deċiżjoni tiġi adattata sabiex tkopri żviluppi mhux previsti sabiex jiġi żgurat li l-BĊE jkompli jwettaq il-kompiti fdati lilu mit-Trattat.

               (10)

               Din id-Deċiżjoni għandha tqis li l-membri tal-Kunsill Governattiv tal-BĊE u l-Kunsill GOvernattiv li mhumiex ukoll membri tal-Bord Eżekuttiv tal-BĊE jeżerċitaw funzjonijiet nazzjonali minbarra l-funzjonijiet tagħhom fi ħdan is-Sistema Ewropea ta' Banek Ċentrali, u li l-membri tal-Bord Superviżorju tal-BĊE, [Panel ta' Medjazzjoni,] timijiet superviżorji komġunti u timijiet ta' spezzjoni fuq il-post li huma rappreżentanti tal-awtoritajiet nazzjonali kompetenti tal-Istati Membri parteċipanti jeżerċitaw ukoll funzjonijiet nazzjonali minbarra l-kompiti tagħhom taħt ir-Regolament MSU. It-twettiq ta' dawn il-funzjonijiet nazzjonali huwa kwistjoni għal-liġi nazzjonali, li taqa' barra mill-iskop tal-investigazzjonijiet interni tal-Uffiċċju. Din id-Deċiżjoni b'hekk għandha tapplika biss għall-attivitajiet professjonali ta' dawk il-persuni mwettqa fil-kapaċità tagħhom bħala membri tal-Kunsill Governattiv tal-BĊE, il-Kunsill Ġenerali, il-Bord Superviżorju, il-[Panel ta' Medjazzjoni,] it-timijiet superviżorji konġunti u t-timijiet ta' spezzjoni fuq il-post.

               (11)

               [Din id-Deċiżjoni għandha tqis ukoll li l-membri esterni tal-Bord Amministrattiv ta' Rieżami tal-BĊE, il-Kumitat tal-Verifika u l-Kumitat tal-Etika jistgħu jeżerċitaw funzjonijiet oħrajn minbarra l-mandati tagħhom. It-twettiq ta' dawn il-funzjonijiet jaqa' barra mill-iskop tal-investigazzjonijiet interni tal-Uffiċċju. Din id-Deċiżjoni b'hekk għandha tapplika biss għall-attivitajiet professjonali ta' dawk il-persuni mwettqa fil-kapaċità tagħhom bħala membri tal-Bord Amministrattiv ta' Rieżami, il-Kumitat tal-Verifika u l-Kumitat tal-Etika.]

               (12)

               L-Artikolu 37.1 tal-Istatut tas-Sistema Ewropea ta' Banek Ċentrali u tal-Bank Ċentrali Ewropew (iktar 'il quddiem l-“Istatut”) jipprovdi li l-membri tal-korpi governattivi u l-persunal tal-BĊE huma meħtieġa, anki wara li jkunu ntemmu d-dmirijiet tagħhom, li ma jiżvelawx informazzjoni tat-tip kif koperta mill-obbligu ta' segretezza professjonali. L-Artikolu 27(1) tar-Regolament MSU jipprovdi li l-membri tal-Bord Superviżorju, il-persunal tal-BĊE u persunal issekondat minn Stati Membri parteċipanti li jwettqu dmirijiet superviżorji, anki wara li jkunu ntemmu d-dmirijiet tagħhom, huma soġġetti għall-istess rekwiżiti ta' segretezza professjonali. [Artikolu 22(1) tad-Deċiżjoni BĊE/2014/16 u Artikolu 2(4) tad-Deċiżjoni (UE) 2015/433 (BĊE/2014/59) rispettivament jipprovdu l-istess għal membri tal-Bord ta' Rieżami Amministrattiv tal-BĊE u s-supplenti tagħhom u għal membri tal-Kumitat tal-Etika tal-BĊE. L-Artikolu 6 tal-mandat tal-Kumitat tal-Verifika (14) jiprpovdi li l-membri tal-Kumitat tal-Verifika m'għandu jiżvela ebda informazzjoni ta' natura kunfidenzjali li jsiru jafu biha matul it-twettiq tal-kompiti tagħhom lil persuni jew korpi barra mill-BĊE/Eurosistema.] Taħt l-Artikolu 10 tar-Regolament dwar l-OLAF, l-Uffiċċju u l-impjegati tiegħu huma suġġetti għall-istess kundizzjonijiet ta' kunfidenzjalità u segretezza professjonali bħal dawk applikabbli għall-istaff tal-BĊE skont l-Istatut u l-kundizzjonijiet tal-impjieg tal-BĊE.

               (13)

               Taħt l-Artikolu 7(3) tar-Regolament OLAF, l-awtoritajiet nazzjonali kompetenti, b'mod konformi mar-regoli nazzjonali, jagħtu l-assistenza meħtieġa sabiex jippermettu lill-persunal tal-Uffiċċju biex iwettqu l-kompiti tagħhom b'mod effettiv. Il-Gvern tar-Repubblika Federali tal-Ġermanja u l-BĊE huma firmatarji tal-Ftehim dwar il-Kwartieri Ġenerali, datat nhar it-18 ta' Settembru, 1998 (15), li jimplimenta l-Protokoll Nru 7 dwar il-privileġġi u l-immunitajiet tal-Unjoni Ewropea fir-rigward tal-BĊE, u li jinkludi dispożizzjonijiet dwar l-invjolabbiltà tal-bini, l-arkivji u l-komunikazzjoni tal-BĊE, u dwar il-privileġġi diplomatiċi u l-immunitajiet tal-membri tal-Bord Eżekuttiv tal-BĊE.

               (14)

               Minħabba s-sostituzzjoni tar-Regolament (KE) Nru 1073/1999 bir-Regolament OLAF u n-numru sostanzjali ta' emendi meħtieġa, id-Deċiżjoni BĊE/2004/11 għandha tiġi mħassra u ssostitwita b'din id-Deċiżjoni,

         ADOTTA DIN ID-DEĊIŻJONI:
   Artikolu 1
   Kamp ta' applikazzjoni
   Din id-Deċiżjoni tapplika għal:

               —

               membri tal-Kunsill Governattiv u tal-Kunsilli Ġenerali tal-BĊE, fi kwistjonijiet relatati mal-funzjoni tagħhom bħala membri ta' dawn il-korpi responsabbli għat-teħid tad-deċiżjonijiet tal-BĊE,

               —

               membri tal-Bord Ezekuttiv tal-BĊE,

               —

               membri tal-Bord Superviżorju tal-BĊE, fi kwistjonijiet relatati mal-funzjoni tagħhom bħala membri ta' dak il-korp,

               —

               membri tal-Bord ta' Rieżami Amministrattiv tal-BĊE, fi kwistjonijiet relatati mal-funzjoni tagħhom bħala membri ta' dak il-korp,

               —

               membri tal-Panel ta' Medjazzjoni tal-BĊE, fi kwistjonijiet relatati mal-funzjoni tagħhom bħala membri ta' dak il-korp,

               —

               membri tal-Kumitat tal-Verifika tal-BĊE, fi kwistjonijiet relatati mal-funzjoni tagħhom bħala membri ta' dak il-korp,

               —

               membri tal-Kumitat tal-Etika tal-BĊE, fi kwistjonijiet relatati mal-funzjoni tagħhom bħala membri ta' dak il-korp,

               —

               membri tal-korpi governattivi jew kwalunkwe membru tal-persunal tal-banek ċentrali nazzjonali jew l-awtoritajiet nazzjonali kompetenti, li jipparteċipaw fil-laqgħat tal-Kunsill Governattiv u l-Kunsill Ġenerali tal-BĊE, kif ukoll tal-Bord Superviżorju, bħala supplenti u/jew li jakkumpanjaw persuni fi kwistjonijiet li għandhom x'jaqsmu ma' dik il-funzjoni.

         (iktar 'il quddiem imsejħa flimkien bħala “parteċipanti fil-korpi responsabbli għat-teħid ta' deċiżjonijiet u korpi oħrajn”), u

               —

               membri tal-persunal permanenti jew temporanji tal-BĊE, li huma suġġetti għall-kundizzjonijiet tal-impjieg tal-BĊE,

               —

               persuni li jaħdmu għall-BĊE mhux fuq il-bażi ta' kuntratt ta' impjieg, inklużi membri tal-persunal ta' awtoritajiet nazzjonali kompetenti li jkunu membri ta' timijiet superviżorji konġunti u timijiet ta' spezzjoni fuq il-post, fi kwistjonijiet relatati mal-ħidma tagħhom għall-BĊE,

         (iktar 'il quddiem imsejħa flimkien bħala “persuni relevanti”).
   Artikolu 2
   Dmir ta' kooperazzjoni mal-Uffiċċju
   Mingħajr preġudizzju għad-dispożizzjonijiet relevanti tat-Trattati, il-Protokoll Nru 7 dwar il-privileġġi u l-immunitajiet tal-Unjoni Ewropea, l-Istatut u r-Regolamenti tal-Persunal, b'rispett sħiħ għad-drittijiet tal-bniedem, il-libertajiet fundamentali u l-prinċipji ġenerali komuni għall-Istati Membri u soġġett għall-proċeduri stipulati fir-Regolament OLAF u għar-regoli stipulati f'din id-Deċiżjoni, il-parteċipanti fil-korpi responsabbli għat-teħid ta' deċiżjonijiet u korpi oħrajn u persuni relevanti għandhom jikkooperaw mal-Uffiċċju u jipprovdulu informazzjoni, waqt li tiġi żgurata l-kunfidenzjalità ta' investigazzjoni interna.
   Artikolu 3
   Dmir li tiġi rrapportata kwalunkwe informazzjoni dwar attività illegali
   1.   Persuni relevanti li jsiru jafu b'informazzjoni li tagħti lok għal suspett dwar l-eżistenza ta' każijiet possibbli ta' frodi, korruzzjoni jew kwalunkwe attività illegali oħra li taffettwa l-interessi finanzjarji tal-Unjoni għandhom jipprovdu mingħajr dewmien dik l-informazzjoni jew lid-Direttur għall-Verifika Interna, jew lill-ogħla maniġer inkwarigat mill-qasam ta' ħidma tagħhom, jew inkella lill-membru tal-Bord Eżekuttiv li jkollu responsabbiltà ewlenija għall-qasam ta' ħidma tagħhom. Dawn il-persuni tal-aħħar għandhom jibagħtu minnufih l-evidenza lid-Direttur Ġenerali tas-Segretarjat. Persuni relevanti bl-ebda mod ma għandhom isofru trattament inġust jew diskriminatorju bħala riżultat li jkunu kkommunikaw l-informazzjoni msemmija f'dan l-Artikolu.
   2.   Parteċipanti fil-korpi responsabbli għat-teħid tad-deċiżjonijiet li jsiru jafu b' xi informazzjoni msemmija fil-paragrafu 1 għandhom jinfurmaw lid-Direttur Ġenerali tas-Segretarjat jew lill-President.
   3.   Meta d-Direttur Ġenerali tas-Segretarjat jew, meta jkun xieraq, il-President jirċievi informazzjoni skont il-paragrafi 1 jew 2, huma għandhom, suġġett għall-Artikolu 4 ta' din id-Deċiżjoni, jibgħatuha mingħajr dewmien lill-Uffiċċju u jinfurmaw lid-Direttorat tal-Verifika Interna u, fejn xieraq, lill-President.
   4.   Fil-każijiet li fihom parteċipant fil-korpi responsabbli għat-teħid ta' deċiżjonijiet u korpi oħrajn jew persuna relevanti ikolhom evidenza konkreta li ssostni l-possibbilità tal-eżistenza ta' xi każ ta' frodi jew ta' korruzzjoni jew kwalunkwe attività illegali oħra fi ħdan it-tifsira tal-paragrafu 1, u fl-istess ħin, ikollhom raġunijiet ġustifikati biex jikkunsidraw li l-proċedura prevista fil-paragrafi ta' hawn fuq f'dak il-każ speċifiku tkun ser timpedixxi r-rapportar kif suppost ta' dik l-informazzjoni ill-Uffiċċju, huma jistgħu jirrapportaw direttament lill-Uffiċċju mingħajr ma jkunu suġġetti għall-Artikolu 4.
   Artikolu 4
   Kooperazzjoni mal-Uffiċċju dwar informazzjoni sensittiva
   1.   F'każijiet eċċezzjonali, li fihom iċ-ċirkolazzjoni ta' ċerta informazzjoni barra l-BĊE tistà tostakola b'mod serju l-ħidma tal-BĊE, id-deċiżjoni dwar jekk jingħatax l-aċċess lill-Uffiċċju għal dik l-informazzzjoni jew jekk għandhiex tintbgħatlu dik l-informazzjoni għandha titttieħed mill-Bord Eżekuttiv. Dan għandu japplika għal informazzjoni dwar deċiżjonijiet ta' politika monetarja, jew għal operazzjonijiet relatati mal-ġestjoni ta' riżervi barranin u interventi fi swieq tal-kambju, dejjem jekk dik l-informazzjoni ma tkunx eqdem minn sena; informazzjoni dwar il-kompiti mogħtija lill-BĊE mir-Regolament MSU; dejta li jirċievi l-BĊE mingħand l-awtoritajiet nazzjonali kompetenti dwar l-istabbiltà tas-sistema finanzjarja jew l-istituzzjonijiet ta' kreditu individwali; u informazzjoni dwar il-karatteristiċi tas-sigurtà u l-ispeċifikazzjonijiet tekniċi tal-karti tal-flus euro.
   2.   Kull deċiżjoni tal-Bord Eżekuttiv bħal din għandha tqis l-aspetti kollha relevanti, bħall-grad tas-sensittività tal-informazzjoni mitluba mill-Uffiċċju għall-investigazzjoni, l-importanza tagħha għall-investigazzjoni u s-serjetà tas-suspett kif ippreżentat mill-Uffiċċju, mill-parteċipant fil-korpi responsabbli għat-teħid ta' deċiżjonijiet u korpi oħrajn jew mill-persuna relevanti lill-President, u l-grad tar-riskju għall-ħidma tal-BĊE fil-futur. Jekk l-aċċess ma jingħatax, id-deċizjoni għandha tagħti r-raġunijiet għal dan. Fir-rigward tad-dejta li l-BĊE jirċievi dwar l-istabbiltà tas- sistema finanzjarja jew istituzzjonijiet ta' kreditu individwali, il-Bord Eżekuttiv jista' jiddeċiedi li ma jagħtix aċċess lill-Uffiċċju, jekk huwa jew l-awtorità nazzjonali kompetenti jidhrilhom li l-iżvelar tal-informazzjoni kkonċernata jpoġġi l-istabbiltà tas-sistema finanzjarja jew l-istituzzjoni ta' kreditu individwali f'riskju.
   3.   F'każijiet eċċezzjonali sewwa li jikkonċernaw l-informazzjoni relatata mal-qasam partikolari tal-attività tal-BĊE, u li tkun ta' sensittività ekwivalenti għall-kategoriji ta' informazzjoni msemmija fil-paragrafu 1, il-Bord Eżekuttiv jistà jiddeċiedi b'mod proviżorju li ma jagħtix lill-Uffiċċju l-aċċess għal dik l-informazzjoni. Il-paragrafu 2 għandu japplika għal dawn id-deċizjonijiet, li għandhom ikunu validi għal massimu ta' sitt xhur. Wara dan iz-zmien, l-Uffiċċju għandu jingħata aċċess għall-informazzjoni konċernata, ħlief jekk il-Kunsill Governattiv sadanittant ikun emenda d-Deċiżjoni prezenti biż-żieda tal-kategorija tal-informazzjoni kkonċernata għall-kategoriji koperti bil-paragrafu 1.
   Artikolu 5
   Assistenza mill-BĊE f'investigazzjonijiet interni
   1.   Meta jingħata bidu għal investigazzjoni interna tal-BĊE, l-aġenti tal-Uffiċċju għandhom jingħataw aċċess għall-bini tal-BĊE mill-maniġer inkarigat mis-sigurtà tal-BĊE wara li tiġi ppreżentata awtorizzazzjoni bil-miktub li turi l-identità tagħhom, il-kapaċità tagħhom bħala aġenti tal-Uffiċċju, u awtorizzazzjoni bil-miktub maħruġa mid-Direttur Ġenerali tal-Uffiċċju li tindika s-suġġett u l-iskop tal-investigazzjoni, il-bażijiet legali għat-tmexxija tal-investigazzjoni u s-setgħat investigattivi li jirriżultaw minn dawk il-bażijiet. Il-President, il-Viċi President u d-Direttur tal-Verifika Interna għandhom jiġu infurmati minnufih.
   2.   Id-Direttorat tal-Verifika Interna għandu jassisti lill-Uffiċċju fl-organizzazzjoni prattika tal-investigazzjonijiet.
   3.   Il-parteċipanti fil-korpi responsabbli għat-teħid ta' deċiżjonijiet u korpi oħrajn u persuni relevanti għandhom jipprovdu kwalunkwe informazzjoni mitluba lill-aġenti tal-Uffiċċju li jkunu qed imexxu xi investigazzjoni, ħlief jekk l-informazzjoni tista' tkun sensittiva fi ħdan it-tifsira tal-Artikolu 4, f'liema każ il-Bord Eżekuttiv għandu jiddeċiedi jekk l-informazzjoni għandhiex tingħata jew le. Id-Direttorat tal-Verifika Interna għandu jirreġistra l-informazzjoni kollha mogħtija.
   Artikolu 6
   Informazzjoni lil partijiet ikkonċernati
   1.   Meta jirriżulta li parteċipant fil-korpi responsabbli għat-teħid ta' deċiżjonijiet u korpi oħrajn jew persuna relevanti tista' tkun implikata fi frodi, korruzzjoni jew kwalunkwe attività illegali oħra fi ħdan it-tifsira tal-Artikolu 3(1), il-parti kkonċernata għandha tiġi infurmata fil-pront sakemm dan ma jkunx ta' ħsara għall-investigazzjoni (16). Fi kwalunkwe każ, wieħed ma jistax jasal għal konklużjonijiet li jirreferu bl-isem għal parteċipant fil-korpi responsabbli għat-teħid ta' deċiżjonijiet u korpi oħrajn jew persuna relevanti mingħajr ma tingħata l-opportunità lill-persuni kkonċernati sabiex jesprimu l-fehmiet tagħhom dwar il-fatti kollha li għandhom x'jaqsmu magħhom, inklużi kwalunkwe provi li jeżistu kontrihom. Il-partijiet interessati għandhom id-dritt li jibqgħu siekta, sabiex ma jinkriminawx lilhom infushom u sabiex jingħataw assistenza legali personali.
   2.   Fil-każijiet li jeħtieġu ż-żamma tas-segretezza assoluta għall-iskop tal-investigazzjoni u li jeħtieġu l-użu ta' proċeduri investigattivi li jaqgħu fi ħdan l-eżenzjoni ta' xi awtorità ġudizzjarja nazzjonali, il-ħarsien tal-obbligu li jiġi mistieden parteċipant fil-korpi responsabbli għat-teħid ta' deċiżjonijiet u korpi oħrajn jew persuna relevanti biex jesprimu l-fehmiet tagħhom jista' jiġi ddiferit għal perijodu ta' żmien limitat bi qbil mal-President jew mal-Viċi President.
   Artikolu 7
   Informazzjoni dwar l-għeluq tal-investigazzjoni mingħajr ma tittieħed azzjoni ulterjuri
   Jekk, wara investigazzjoni interna, ma jkun jista' jitressaq ebda kaz kontra parteċipant fil-korpi responsabbli għat-teħid ta' deċiżjonijiet u korpi oħrajn jew persuna relevanti li kontrihom ikunu saru allegazzjonijiet, l-investigazzjoni interna għandha tingħalaq, mingħajr ma tittieħed azzjoni ulterjuri, b'deċiżjoni tad-Direttur Ġenerali tal-Uffiċċju, li għandu jinforma bil-miktub lill-parteċipant fil-korpi responsabbli għat-teħid ta' deċiżjonijiet u korpi oħrajn jew persuna relevanti.
   Artikolu 8
   Tneħħija tal-immunità
   Kull talba minn xi pulizija nazzjonali jew minn awtorità ġudizzjarja għat-tneħħija tal-immunità applikabbli min proċedimenti ġudizzjarji ta' xi parteċipant fil-korpi responsabbli għat-teħid ta' deċiżjonijiet u korpi oħrajn jew persuna relevanti f'każijiet fejn jista' jkun hemm frodi, korruzzjoni jew kwalunkwe attività illegali oħra li hi ta' ħsara għall-interessi finanzjarji tal-Unjoni għandha tintbagħat lid-Direttur-Ġenerali tal-Uffiċċju għall-opinjoni tiegħu. Il-Kunsill Governattiv għandu jiddeċiedi dwar kwalunkwe tneħħija ta' immunità relevanti inkwantu jkunu kkonċernati parteċipanti fil-korpi responsabbli għat-teħid ta' deċiżjonijiet u korpi oħrajn, u l-Bord Eżekuttiv għandu jiddeċiedi dwar kwalunkwe tneħħija ta' immunità inkwantu jkunu kkonċernati persuni relevanti.
   Artikolu 9
   Dħul fis-seħħ u revoka
   1.   Dan ir-Regolament għandu jidħol fis-seħħ fl-għoxrin jum wara l-pubblikazzjoni tieghu f'Il-Ġurnal Uffiċjali tal-Unjoni Ewropea.
   2.   Id-Deċiżjoni BĊE/2004/11 hija mħassra b'effett mill-għoxrin jum wara l-pubblikazzjoni ta' din id-Deċiżjoni f'Il-Ġurnal Uffiċjali tal-Unjoni Ewropea.
   3.   Ir-referenzi għal Deċiżjoni BĊE/2004/11 għandhom jinftiehmu bħala referenzi għal din id-Deċiżjoni.

      Magħmul fi Frankfurt am Main, l-4 ta' Marzu 2016.

            Il-President tal-BĊE

         Mario DRAGHI

      (1)  ĠU L 248, 18.9.2013, p. 1.

      (2)  Kodiċi tal-Kondotta għall-membri tal-Kunsill Governattiv, ĠU C 123, 24.5.2002, p. 9).

      (3)  Kriterji Supplimentari tal-Kodiċi tal-Kondotta għall-membri tal-Bord Eżekuttiv tal-Bank Ċentrali Ewropew (skont l-Artikolu 11.3 tar-Regoli tal-Proċedura tal-Bank Ċentrali Ewropew) (ĠU C 104, 23.4.2010, p. 8).

      (4)  Kodiċi ta' Kondotta għall-Membri tal-Bord Superviżorju tal-Bank Ċentrali Ewropew (ĠU C 93, 20.3.2015, p. 2).

      (5)  Il-Kummissjoni tal-Komunitajiet Ewropej vs Il-Bank Ċentrali Ewropew, C-11/00, ECLI:EU:C:2003:395.

      (6)  Deċiżjoni BĊE/2004/11 tat- 3 ta' Ġunju 2004 dwar it-termini u l-kundizzjonijiet għal investigazzjonijiet tal-Uffiċċju Ewropew ta' Kontra l-Frodi tal-Bank Ċentrali Ewropew, fir-rigward tal-prevenzjoni tal-frodi, tal-korruzzjoni u ta' kull attività illegali oħra li hi ta' ħsara għall-interessi finanzjarji tal-Komunitajiet Ewropej (ĠU L 230, 30.6.2004, p. 56).

      (7)  Regolament tal-Parlament Ewropew u tal-Kunsill Nru 1073/1999 (KE) tal-25 ta' Mejju 1999 dwar investigazzjonijiet immexxija mill-Uffiċċju Ewropew ta' Kontra l-Frodi (OLAF) (ĠU Edizzjoni Speċjali bil-Malti, Kapitolu 1, Vol. 3, p. 91)

      (8)  Regolament tal-Kunsill (UE) Nru 1024/2013 tal-15 ta' Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta' politiki relatati mas-superviżjoni prudenzjali ta' istituzzjonijiet ta' kreditu (ĠU L 287, 29.10.2013, p. 63).

      (9)  Deċiżjoni BĊE/2014/16 tal-14 ta' April 2014 dwar l-istabbiliment ta' Bord Amministrattiv ta' Rieżami u r-Regoli Operattivi tiegħu (ĠU L 175, 14.6.2014, p. 47).

      (10)  Regolament (UE) Nru 673/2014 tat- 2 ta' Ġunju 2014 dwar l-istabbiliment ta' Panel ta' Medjazzjoni u r-Regoli ta' Proċedura Tiegħu (BĊE/2014/26) (ĠU L 179, 19.6.2014, p. 72).

      (11)  Regolament (UE) Nru 468/2014 tal-Bank Ċentrali Ewropew tas-16 ta' April 2014 li jistabbilixxi l-qafas għal kooperazzjoni fi ħdan il-Mekkaniżmu Superviżorju Uniku bejn il-Bank Ċentrali Ewropew u l-awtoritajiet nazzjonali kompetenti u mal-awtoritajiet nazzjonali ddenominati (Regolament Qafas dwar l-MSU) (BĊE/2014/17) (ĠU L 141, 14.5.2014, p. 1).

      (12)  Deċiżjoni BĊE/2004/2 li tadotta r-Regoli tal-Proċedura tal-Bank Ċentrali Ewropew (ĠU L 80, 18.3.2004, p. 33).

      (13)  Deċiżjoni (UE) 2015/433 tal-Bank Ċentrali Ewropew tas-17 ta' Diċembru 2014 dwar l-istabbiliment ta' Kumitat għall-Etika u r-Regoli tal-Proċedura tiegħu (BĊE/2014/59) (ĠU L 70, 14.3.2015, p. 58).

      (14)  Disponibbli fuq il-websajt tal-BĊE fuq: http://www.ecb.europa.eu/ecb/shared/pdf/corgov/201307_audcomman.en.pdf.

      (15)  Ġurnal Uffiċjali Federali (Bundesgesetzblatt) Nru 45, 1998 tas-27.10.1998 u Nru 12, 1999 tas-6.5.1999.

      (16)  L-Artikolu 20 tar-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' individwu fir-rigward tal-ipproċessar ta' dejta personali mill-istituzzjonijiet u l-korpi tal-Komunità u dwar il-moviment liberu ta' dak id-dejta (ĠU Edizzjoni Speċjali bil-Malti: Kapitolu 13 Volum 026 p. 102 — 124) japplika għal kwalunkwe restrizzjoni fuq l-informazzjoni li għandha tingħata lis-suġġetti tad-dejta f'każ tal-ipproċessar ta' dejta.


title: 2004/890/KE: Deċiżjoni tal-Kunsill ta' l- 20 ta’ Diċembru 2004 dwar l-irtirar tal-Komunità Ewropea mill-Konvenzjoni dwar is-Sajd u l-Konservazzjoni tar-Riżorsi Ħajjin fil-Baħar Baltiku l-Ibħra ta' Madwaru

text:
               31.12.2008

               MT

               Il-Ġurnal Uffiċjali ta’ l-Unjoni Ewropea

               82

         DEĊIŻJONI TAL-KUNSILL
   ta' l-20 ta’ Diċembru 2004
   dwar l-irtirar tal-Komunità Ewropea mill-Konvenzjoni dwar is-Sajd u l-Konservazzjoni tar-Riżorsi Ħajjin fil-Baħar Baltiku l-Ibħra ta' Madwaru
   (2004/890/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 37 flimkien ma' l-Artikolu 300(2) u l-ewwel subparagrafu ta' l-Artikolu 300(3) tiegħu,
   Wara li kkunsidra l-proposta mill-Kummissjoni,
   Wara li kkunsidra l-Opinjoni tal-Parlament Ewropew (1),
   Billi:

               (1)

               Il-Komunità hija Parti Kontraenti għall-Konvenzjoni dwar is-Sajd u l-Konservazzjoni tar-Riżorsi Ħajjin fil-Baħar Baltiku u l-Ibħra ta' Madwaru (2) (“il-Konvenzjoni ta' Gdansk”).

               (2)

               L-Artikolu XIX tal-Konvenzjoni ta' Gdansk jipprevedi l-irtirar mill-Konvenzjoni minn Parti Kontraenti.

               (3)

               L-Estonja, il-Latvja, il-Litwanja u l-Polonja għandhom obbligu li jieħdu l-passi meħtieġa biex jirtiraw mill-Konvenzjoni ta' Gdansk fl-1 ta' Mejju 2004 jew mid-data l-aktar kmieni possibbli minn dak in-nhar skond l-Artikolu 6(12) ta' l-Att ta' Adeżjoni ta' l-2003.

               (4)

               Wara l-irtirar ta' dawk l-Istati Membri l-ġodda, il-Komunità u l-Federazzjoni Russa ser jibqgħu l-uniċi Partijiet Kontraenti li jkun baqa' għall-Konvenzjoni ta' Gdansk u madwar 95 % taż-żona ta' Konvenzjoni ser ikunu ibħra Komunitarji.

               (5)

               Iż-żamma ta' organizzazzjoni ta' sajd internazzjonali għall-iskop ta' maniġġar ta' sajd f'ibħra li jaqgħu kompletament taħt il-ġurisdizzjoni ta' żewġ Partijiet biss ser tkun sproporzjonata u ineffiċjenti. Għaldaqstant il-Komunità għandha tirtira mill-Konvenzjoni ta' Gdansk,

         ADOTTA DIN ID-DEĊIŻJONI:
   Artikolu 1
   Il-Komunità Ewropea għandha tirtira mill-Konvenzjoni dwar is-Sajd u l-Konservazzjoni tar-Riżorsi Ħajjin fil-Baħar Baltiku u l-Ibħra ta' Madwaru.
   Artikolu 2
   Il-President tal-Kunsill huwa b'dan awtorizzat biex jaħtar il-persuna(i) li għandha/hom is-setgħa li jinnotifikaw lid-Depożitarju tal-Konvenzjoni dwar is-Sajd u l-Konservazzjoni tar-Riżorsi Ħajjin fil-Baħar Baltiku u l-Ibħra ta' Madwaru bl-irtirar tal-Komunita mill-Konvenzjoni.

      Magħmul fi Brussell, 20 ta’ Diċembru 2004.

            Għall-Kunsill

            Il-President

         P. VAN GEEL

      (1)  Opinjoni mgħotija fl-14 ta’ Diċembru 2004 (għadha mhux ippubblikata fil-Ġurnal Uffiċjali)

      (2)  ĠU L 237, 26.8.1983, p. 4.


title: 2010/278/: Deċiżjoni tal-Kunsill tal- 10 ta’ Mejju 2010 li taħtar membru Ġermaniż tal-Kumitat Ekonomiku u Soċjali Ewropew

text:
               19.5.2010

               MT

               Il-Ġurnal Uffiċjali tal-Unjoni Ewropea

               L 123/3

         DEĊIŻJONI TAL-KUNSILL
   tal-10 ta’ Mejju 2010
   li taħtar membru Ġermaniż tal-Kumitat Ekonomiku u Soċjali Ewropew
   (2010/278/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 302 tiegħu,
   Wara li kkunsidra d-Deċiżjoni 2006/524/KE, Euratom (1),
   Wara li kkunsidra l-proposta mill-Gvern Ġermaniż,
   Wara li kkunsidra l-opinjoni tal-Kummissjoni,
   Billi wara t-tmiem tal-mandat tas-Sur Wilfried WOLLER, sar vakanti siġġu ta’ membru fil-Kumitat Ekonomiku u Soċjali Ewropew.
   IDDEĊIEDA KIF ĠEJ:
   Artikolu 1
   Is-Sur Egbert BIERMANN, Hauptvorstand IG BCE [il-Bord Eżekuttiv Prinċipali tal-Union Industrijali tal-Ħaddiema tal-Minjieri, il-Kimika u l-Enerġija] huwa b’dan maħtur bħala membru tal-Kumitat Ekonomiku u Soċjali Ewropew għall-bqija tal-mandat attwali, li jintemm fl-20 Settembru 2010.
   Artikolu 2
   Din id-Deċiżjoni għandu jkollha effett fil-jum tal-adozzjoni tagħha.

      Magħmul fi Brussell, l-10 ta’ Mejju 2010.

            Għall-Kunsill

            Il-President

         M. Á. MORATINOS

      (1)  ĠU L 207, 28.7.2006, p. 30.


title: Id-Deċiżjoni tal-Kunsill ta' l-20 ta' Mejju 1999 li tiddetermina, b'konformita mad-disposizzjonijiet relevanti tat-Trattat li jistabbilxxi l-Komunita Ewropea u t-Trattat dwar l-Unjoni Ewropea l-bażi legali għal kull waħda mid-disposizzjonijiet jew deċisjonijiet li jikkostitwixxu l-acquis ta' Schengen

text:
Avviż Legali Importanti

|

31999D0436

Official Journal L 176 , 10/07/1999 P. 0017 - 0030

		Id-Deċiżjoni tal-Kunsillta' l-20 ta' Mejju 1999li tiddetermina, b'konformita mad-disposizzjonijiet relevanti tat-Trattat li jistabbilxxi l-Komunita Ewropea u t-Trattat dwar l-Unjoni Ewropea l-bażi legali għal kull waħda mid-disposizzjonijiet jew deċisjonijiet li jikkostitwixxu l-acquis ta' Schengen(1999/436/KE)IL-KUNSILL TA' L-UNJONI EWROPEA,Filwaqt li jaġixxi fuq il-bażi ta' l-Artikolu 2(1), it-tieni subparagrafu, it-tieni sentenza tal-Protokoll anness mat-Trattat dwar l-Unjoni Ewropea u t-Trattat li jistabbilixxi l-Komunita Ewropea, li jintegra l-acquis ta' Schengen fil-qafas ta' l-Unjoni Ewroprea (hawnhekk iżjed ‘il quddiem imsejjaħ il-"Protokoll ta' Schengen");(1) Billi skond l-Artikolu 2(1), l-ewwel subparagrafu tal-Protokoll ta' Schengen, l-Acquis ta' Schengen,hekk kif definit fl-Anness li jinsab mal-Protokoll għandhu, mid-data tad-dħul fis-seħħ tat-Trattat ta' Amsterdam, japplika immedjatament għat-tlettax-il Stat Membru li hemm riferenza għalihom fl-Artikolu 1 tal-Protokoll, mingħajr preġudizzju għad-disposizzjonijiet ta' l-Artikolu 2(2) tal-Protokoll;(2) Billi xejn f'din nid-Deċiżjoni ma jaffettwa il-kontinwazzjoni ta' l-obbligazzjonijiet legali taħt il-Konvenzjoni tal-1990;(3) Billi l-mandat mogħti lill-Kunsill bl-Artikolu 2(1), it-tieni subparagrafu, tal-Protokoll ta' Schengen, li jiddetermina, waqt li jaġixxi unanimament u b'konformita mad-disposizzjonijiet rilevanti tat-Trattati, il-bażi legali għal kull waħda mid-disposizzjonijiet jew deċiżonijiet li jikkostitwixxu l-acquis ta' Schengen, għandu bħala wieħed mill-għanijiet l-identifikazzjoni tal-bażi legali għal xi proposti u inizjattivi futuri biex jemendaw jew jibnu fuq l-acquis ta' Schengen, li, skond l-Artikolu 5(1), l-ewwel subparagrafu, tal-Protokoll ta' Schengen, huma suġġetti għad-disposizzjonijiet rilevanti tat-Trattati, inklużi dawk li jirregolaw il-forma ta' l-att li għandu jiġi adottat u l-proċedura għall-adozzjoni tiegħu;(4) Billi xi disposizzjonijiet tal-Konvenzjoni tal-1990 li timplimemta l-Ftehim ta' Schengen teħtieġ li Stati Kontraenti jintroduċu penali għall-infurzar effettiv tagħhom mingħajr, iżda, ma' tkun meħtieġa xi armonizzazzjoni ta' dawn il-penali; billi għalhekk, il-bażi legali li għandha tiġi determinata għal dawn id-disposizzjonijiet għandha tkun dik determinata għar-regoli li l-ksur tagħhom għandu jkun soġġett għal sanzjonijiet, mingħajr preġudizzju għall-bażi legali għal xi miżura fil-futur immirata lejn l-armonizzazzjoni tal-penali;(5) Billi id-determinazzjoni ta' bażi legali f'konformita mad-disposizzjonijiet rilevanti tat-Trattati għal kull waħda mid-disposizzjonijiet jew deċisjonijiet li jikkostitwixxu l-acquis ta' Schengen ma taffettwax l-eżerċizzju tar-responsabbiltajiet li jaqgħu fuq l-Istati Membru skond l-Artikolu 64 TEC u l-Artikolu 33 TEU fir-rigward taż-żamma tal-liġi u l-ordni u s-salvagwardar ta' sigurta interna;(6) Billi id-determinazzjoni ta' bażi legali f'konformita mad-disposizzjonijiet rilevanti tat-Trattati għal kull waħda mid-disposizzjonijiet jew deċisjonijiet li jikkostitwixxu l-acquis ta' Schengen, jew id-determinazzjoni li bażi legali mhix meħtieġa għal xi disposizzjonijiet jew deċisjonijiet bħal dawk, ma jeffettwax id-dritt ta' Stati Membri li jwettqu verifiki fuq oġġetti marbuta ma' projbizzjonijiet jew deċisjonijiet elenkati mill-Istati Membri, u li huma kompatibbli mal-liġi tal-Komunità;(7) Billi id-determinazzjoni ta' bażi legali f'konformità mat-Trattat li jistabbilixxi l-Komunità Ewropea għad-disposizzjonijiet tal-Konvenzjoni tal-1990 li timplimenta l-Ftehim ta' Schengen relatat b'mod partikolari mal-kondizzjonijiet għad-dħul fir-territorju ta' l-Istati Kontraenti jew għall-ħruġ ta' viżi ma jeffettwawx ir-regoli kurrenti li jirregolaw ir-rikonoxximent tal-validità tad-dokumenti ta' l-ivvjaġġar;(8) Billi d-drittijiet u l-obbligazzjonijiet tad-Danimarka huma regolati bl-Artikolu 3 tal-Protokoll li jintegra l-acquis ta' Schengen fil-qafas ta' l-Unjoni Ewropea u fl-Artikoli 1 sa 5 tal-Protokoll dwar il-posizzjoni tad-Danimarka;(9) Billi r-relazzjoni bejn il-Protokoll dwar il-posizzjoni tad-Danimarka, il-Protokoll dwar il-posizzjoni tar-Renju Unit u ta' l-Irlanda dwar ċerti domandi li jirrigwardaw it-Trattat li jistabilixxi il-Komunita Ewropea u t-Trattat dwar l-Unjoni Ewropea u l-Protokoll li jintegra l-acquis ta' Schengen fil-qafas ta' l-Unjoni Ewropea, fuq il-bażi li tiegħu forom varji huma preskritti għall-addozzjoni ta' u l-parteċipazzjoni fl-acquis ta' Schengen u l-iżvilupp aktar tiegħu, għandu jittieħed in konsiderazzjoni meta Schengen jiġi nkorporat fl-Unjoni Ewropea;(10) Billi l-Protokoll ta' Schengen inniffsu jipprovdi għall-assoċjazzjoni tar-Repubblika ta' l-Islands u r-Renju tan-Norveġja ma' l-implimentazzjoni tal-acquis ta' Schengen u l-iżvilupp aktar tiegħu fuq il-bażi tal-Ftehim iffirmat fil-Lussemburgu fid-19 ta' Diċembru 1996;(11) Billi l-atti adottati fuq il-bażi ta' proposta jew iniżjattiva għal aktar żvilupp tal-acquis ta' Schengen għandu jkun hemm fihom riferenza għall-Protokoll ta' Schengen, sabiex is-sigurtà legali tiġi garantita u d-disposizzjonijiet li jirrelataw mal-Protokoll ta' Schengen jistgħu jiġu applikati f'kull każ;(12) Billi, waqt li jingħata kaz ta' l-Artikolu 134 tal-Konvenzjoni li timplimenta Schengen, l-integrazzjoni tal-acquis ta' Schengen fil-qafas tal-Komunita Ewropea ma jeffettwax il-kompetenza ta' Stati Membri fir-rigward ta' l-għarfien ta' Stati u units territorjali, l-awtoritajiet tagħhom u dokumenti ta' l-ivvjaġġar u dokumenti oħrajn maħruġa minnhom,IDDEĊIEDA DAN LI ĠEJ:Artikolu 1Din id-Deċiżjoni tiddetermina bażi legali għad-disposizzjonijiet u deċisjonijiet elenkati fl-Annessi A sa D u li jikkostitwixxu l-acquis ta' Schengen, ħlief għal dawk id-disposizzjonijiet u deċisjonijiet li għalihom il-Kunsill, waqt li jaġixxi fuq il-bażi ta' l-Artikolu 2(1), it-tieni subparagrafu, l-ewwel sentenza, tal-Protokoll ta' Schengen, iddetermina li ebda bażi legali ma hija meħtieġa.Artikolu 2Il-bażi legali għad-disposizzjonijiet tal-Konvenzjoni ffirmata f'Schengen fid-19 ta' Ġunju 1990 bejn ir-Renju tal-Belġju, ir-Repubblika Federali tal-Ġermanja, ir-Repubblika Franċiża, il-Gran Dukat tal-Lussemburgu u r-Renju ta' l-Olanda li timplimenta l-Ftehim dwar l-abolizzjoni gradwali ta' verifiki fuq il-fruntieri komuni tagħhom, iffirmat f'Schengen fl-14 ta' Ġunju 1985 (hawnhekk iżjed ‘il quddiem imsejjħa l-"Konvenzjoni ta' Schengen"), u l-Att Finali relatat tiegħu, għandu jiġi determinat skond l-Anness A.Artikolu 3Il-bażi legali tad-diversi Ftehim ta' Sħubija tal-Konvenzjoni ta' Schengen konklużi mar-Repubblika Taljana (iffirmat f'Pariġi fis-27 ta' Novembru 1990), ir-Renju ta' Spanja u r-Repubblika Portugiża (iffirmat f'Bonn fil-25 ta' Ġunju 1991), ir-Repubblika Ellenika (iffirmat f'Madrid fis-6 ta' Novembru 19920, ir-Repubblika ta' l-Awstrija (iffirmat fi Brussel fit-28 ta' April 1995) u r-Renju tad-Danimarka, r-Repubblika tal-Finlandja u r-Renju ta' l-Isvezja (iffirmat fil-Lussembrugu fid-19 ta' Diċembru 1996), u l-Atti Finali relatati tagħhom u dikjarazzjonijiet, għandhom jiġu determinati skond l-Anness B.Artikolu 4Il-bażi legali għad-deċisjonijiet u dikjarazzjonijiet tal-Kumitat Eżekuttiv stabbilit mill-Konvenzjoni ta' Schengen għandha tiġi determinata skond l-Anness Ċ.Artikolu 5Il-bażi legali għall-atti adottati għall-implimentazzjoni tal-Konvenzjoni ta' Schengen mill-organi li fuqhom il-Kumitat Eżekuttiv ikkonferixxa setgħat għat-teħid ta' deċisjonijiet għandha tiġi determinata skond l-Anness D.Artikolu 6Fir-rigward ta' l-Istati membri elenkati fl-Artikolu 1 tal-Protokoll li jintegra l-acquis ta' Schengen fil-qafas ta' l-Unjoni Ewropea, l-iskop territorjali tad-disposizzjonijiet jew deċisjonijiet li jiffurmaw l-acquis ta' Schengen li dwarhom il-Kunsill iddetermina bażi legali fit-Titolu IV tat-Taqsima 3 tat-Trattat tal-KE fuq il-bażi ta' l-Artikolu 2(1), it-tieni sentenza, tal-Protokoll imsemmi hawn fuq, u l-firxa ta' applikazzjoni territorjali ta' miżuri li jestendu jew jemendaw dawk id-disposizzjonijiet u deċisjonijiet għandu jkun dak elenkat fl-Artikolu 138 tal-Konvenzjoni tal-1990 li timplimenta l-Ftehim ta' Schengen u dak elenkat fid-disposizzjonijiet relevanti ta' l-istrumenti ta' sħubija ta' dik il-Konvenzjoni.Artikolu 7Din id-Deċiżjoni m'għandhiex taffettwa il-kompetenza ta' Stati Membri fir-rigward tar-rikonoxximent ta' Stati u ta' units territorjali u passaporti, dokumenti ta' l-ivvjaġġar u identita maħruġa mill-awtoritajiet tagħhom.Artikolu 8L-atti adottati fuq il-bażi ta' proposta jew inizjattiva għal aktar żvilupp tal-acquis ta' Schengen għandu jkun fihom referenza għall-Protokoll ta' Schengen fil-preambolu.Artikolu 9Din id-Deċiżjoni għandu jkollha effett minnufih. Għandha tiġi pubblikata fil-Ġurnal Uffiċjali tal-Komunitajiet Ewropej.Magħmula fi Brussel, fl-20 ta' Mejju 1999.Għall-KunsillIl-PresidentE. Bulmahn--------------------------------------------------ANNESS AArtikolu 2Acquis ta' Schengen | Bażi legali ta' l-EU |1. Ftehim bejn il-gvernijiet ta' l-Unjoni Ekonomika Benelux, ir-Repubblika Federali tal-Ġermanja u r-Repubblika Franċiża dwar l-abolizzjoni gradwali ta' verifiki fuq il-fruntieri komuni tagħhom tal-14 ta' Ġunju 1985 | Artikolu 2 Schengen Protokoll |2. Konvenzjoni li timplimenta l-Ftehim ta' Schengen, l-att finali relatat u d-dikjarazzjonijiet konġunti: | |Artikolu 1, minbarra t-tifsiriet ta' l-applikazzjoni għal rifuġju, dak li jfittex rifuġju u l-ipproċessar ta' l-applikazzjonijiet għal rifuġju | It-Tifsiriet għandhom japplikaw fl-Artikoli kollha tal-Konvenzjoni li timplimenta l-Ftehim ta' Schengen mogħtija bażi legali ta' l-UE bis-saħħa ta' din id-Deċiżjoni |Artikolu 2(1) | Artikolu 62(1) TEC |Artikolu 2(2) u (3) | Artikolu 62(1) TEC, waqt li jirrispetta kollha kemm huma d-disposizzjonijiet ta' l-Artikolu 64(1) TEC |Artikolu 3 | Artikolu 62(2)(a) TEC, waqt li jagħraf li Id-determinazzjoni tan-natura, modalitajiet u severità tad-disposizzjonijiet tal-penali meħtiġa taħt dan l-Artikolu hija kwistjoni għall-Istati Membri |Artikolu 4(1) sa (3) | L-Artikolu 62(2)(a) TEC, sal-limitu li dawn id-Disposizzjonijiet jittrattaw il-verifiki dwar persuni bil-għan li jiġi deċiż in-nazzjonalità/dħul u mingħajr preġudizzju għall-verifiki għal għanijiet nazzjonali ta' sigurta u verifiki għal għanijiet fiskali, fejn japplika |Artikolu 5, ħlief għall-paragrafu (1)(e) | Artikolu 62(2)(a) TEC |Artikolu 5(1)(e) | Artikolu 62(2)(a) TEC, waqt li jirrispetta bis-sħiħ id-disposizzjonijiet ta' l-Artikolu 64(1) TEC u jagħraf li dawn id-disposizzjonijiet għandhom jiġu miftiehma fid-dawl tad-dikjarazzjoni adottata mill-Konferenza Intergovernattiva tal-1996 li għandha x'taqsam ma' l-Artikolu 64(1) (ex Artikolu 73L(1)) TEC (Dikjarazzjoni Nru 19) |Artikolu 6 | Artikolu 62(2)(a) TEC dikjarazzjoni taħt l-Artikolu 4(1) sa (3) tapplika hawn wkoll |Artikolu 7 | Artikolu 66 TEC sal-limitu li dawn id-disposizzjonijiet jittrattaw dwar verifiki fuq persuni bil-għan li jiġi deċiż dwar in-nazzjonalità/dħul u mingħajr preġudizzju għal verifiki għall-għanijiet ta' sigurtà nazzjonali u verifiki għal għanijiet fiskali, fejn japplika u sal-limitu li dawn id-disposizzjonijiet ma jikkonċernawx forom ta' koperazzjoni bejn pulizija koperti mid-disposizzjonijiet tat-Titolu III tal-Konvenzjoni tal-1990 li timplimenta |Artikolu 8 | Artikolu 62(2)(a) TEC In-nota dwar l-Artikolu 4 (1) sa (3) tapplika wkoll f'dan il-każ |Artikolu 9 | Artikolu 62(2)(b) TEC, waqt li jirrispetta bis-sħiħ id-disposizzjonijiet ta' l-Artikolu 64(2) TEC |Artikolu 10(1) u (3) | Artikolu 62(2)(b) TEC |Artikolu 11 | Artikolu 62(2)(b) TEC |Artikolu 12 | Artikolu 62(2)(b) TEC |Artikolu 13 | Artikolu 62(2)(b) TEC |Artikolu 14 | Artikolu 62(2)(b) TEC, waqt li jagħraf li r-regolu kurrenti dwar l-għarfien ta' dokumenti ta' l-ivvjaġġar m'humiex affettwati |Artikolu 15 | Artikolu 62(2)(b) TEC |Artikolu 16 | Artikolu 62(2)(b) TEC |Artikolu 17(1), (2) u (3) punti (a) sa (f) | Artikolu 62(2)(b) TEC |Artikolu 17(3)(g) | Artikolu 63(3) TEC |Artikolu 18 | Artikoli 62(2) u 63(3) TEC |Artikolu 19(1) | Artikolu 62(3) TEC |Artikolu 19(3) u (4) | Artikolu 62(3) TEC |Artikolu 20 | Artikolu 62(3) TEC |Artikolu 21 | Artikolu 62(3) TEC |Artikolu 22 | Artikolu 62(3) TEC |Artikolu 23(1) | Artikolu 62(3) TEC |Artikolu 23(2), (3), (4) u (5) | Artikoli 62(2) u 63(3) TEC |Artikolu 24 | Artikoli 62(3) u 63(3) TEC |Artikolu 25 | Artikoli 62(3) u 63(3) TEC |Artikolu 26 | Artikolu 63(3) TEC, waqt li jiġi rikonoxxut li d-determinazzjoni tan-natura, modalitajiet u severità tad-disposizzjonijiet tal-penali meħtieġa taħt dan l-Artikolu hija kwistjoni għall-Istati Membri |Artikolu 27(1) | Artikolu 63(3) TEC, waqt li jiġi rikonoxxut li d-determinazzjoni tan-natura, modalitajiet u severità tad-disposizzjonijiet tal-penali meħtieġa taħt dan l-Artikolu hija kwistjoni għall-Istati Membri |Artikolu 27(2) u (3) | Artikoli 30(1), 31 u 34 TEC |Artikolu 39 | Artikoli 34 u 30 TEU |Artikolu 40 | Artikoli 34 u 32 TEU |Artikolu 41 | Artikoli 34 u 32 TEU |Artikolu 42 | Artikoli 34 u 32 TEU |Artikolu 43 | Artikoli 34 u 32 TEU |Artikolu 44 | Artikoli 34 u 30(1) TEU |Artikolu 45 | Artikoli 34 u 30(1) TEU |Artikolu 46 | Artikoli 34 u 30(1) TEU |Artikolu 47 | Artikoli 34 u 30(1) TEU |Artikolu 48 | Artikoli 34 u 31(a) TEU |Artikolu 49 | Artikoli 34 u 31(a) TEU |Artikolu 50 | Artikoli 34 u 31(a) TEU |Artikolu 51 | Artikoli 34 u 31(a) TEU |Artikolu 52 | Artikoli 34 u 31(a) TEU |Artikolu 53 | Artikoli 34 u 31(a) TEU |Artikolu 54 | Artikoli 34 u 31 TEU |Artikolu 55 | Artikoli 34 u 31 TEU |Artikolu 56 | Artikoli 34 u 31 TEU |Artikolu 57 | Artikoli 34 u 31 TEU |Artikolu 58 | Artikoli 34 u 31 TEU |Artikolu 59 | Artikoli 34 u 31(b) TEU |Artikolu 61 | Artikoli 34 u 31(b) TEU |Artikolu 62 | Artikoli 34 u 31(b) TEU |Artikolu 63 | Artikoli 34 u 31(b) TEU |Artikolu 64 | Artikoli 34 u 31(b) TEU |Artikolu 65 | Artikoli 34 u 31(b) TEU |Artikolu 66 | Artikoli 34 u 31(b) TEU |Artikolu 67 | Artikoli 34 u 31(a) TEU |Artikolu 68 | Artikoli 34 u 31(a) TEU |Artikolu 69 | Artikoli 34 u 31(a) TEU |Artikolu 71 | Artikoli 34 u 30 u 31 TEU |Artikolu 72 | Artikoli 34 u 31 TEU |Artikolu 73 | Artikoli 34 u 30(1) u 31 TEU |Artikolu 75 | Artikolu 95 TEC |Artikolu 76 | L-Artikolu 95 u 152 TEC, sal-limitu li dawn dawn id-disposizzjonijiet jitrattaw biss ma miżuri relatati ma kummerċ leċitu fi drogi kontrollati li għandhom bħala l-għan tagħhom l-iffunzjonar tas-suq intern; u, b'rispett debitu għall-kompetenzi ta' Stati Membri, Artikoli 30(1)(a) u 34 TEU, sal-punt li dawn id-disposizzjonijiet jittrattaw dwar l-elementi ta'kontroll jew reġimi ta' infurzar ta' l-Istati Membri għal droga leċita jew illeċita |Artikolu 82 | Artikolu 95 TEC |Artikolu 91 | Artikolu 95 TEC |Artikolu 92 sa 119 | P. M. |Artikolu 126(1), (2) | Artikoli 30(1) u 34 TEU |Artikolu 126(3) | Artikoli 30(1) u 34 TEU u l-Artikolu 95 TEC, sal-sal-limiti tagħhom fejn jikkonċernaw data personali impartat bis-saħħa tad-disposizzjoniet ta' l-Artikoli 16 u 25 tal-Konvenzjoni ta' Schengen jew fuq il-bazi ta' Struzzjonijiet Komuni Konsulari |Artikolu 126(4) | Artikoli 30(1) u 34 TEU |Artikolu 127 | Artikoli 30(1) u 34 TEU u l-Artikolu 95 TEC; fir-rigward ta' l-Artikolu 127(1) sal-limitu li dwaru l-Istati Membru konċernati, id-Direttiva 95/46/KEE s'issa għadha ma tapplikax għall-ipproċessar ta' data personali data miżmuma f'sistemi ta' filing manwali; minbarra dan, id-dikjarazzjoni taħt l-Artikolu 126(3)(a)(d) u (f) tapplika |Artikolu 128(1) u (3) | Artikoli 30(1) u 34 TEU |Artikolu 128(2) | Artikoli 30(1) u 34 TEU u l-Artikolu 95 TEC |Artikolu 129 | Artikoli 30(1) u 34 TEU |Artikolu 130 | Artikoli 30(1) u 34 TEU |Artikolu 136 | Article 62(2) TEC (waqt li jittieħed kont tal-Protokoll Anness mat-TEC taħt it-Trattat ta' Amsterdam Dwra ir-Relazzjonijiet Esterni ta' l-Istati Membri fir-Rigward il-Qsim ta Fruntieri esterni) |Att Finali Dikjarazzjoni 1 | Artikolu 2(2) Schengen-Protokoll (għandu jinqara wkoll flimkien ma' l-Artikolu 8 tal-Protokoll ta' Schengen) |Att Finali Dikjarazzjoni 3 | Artikoli 30, 31 u 34 TEU |--------------------------------------------------ANNESS BArtikolu 3Acquis ta' Schengen | Bażi legali ta' l-UE |Il-Ftehim iffirmat f'Pariġi fis-27 ta' Novembru 1990, dwar is-Sħubija tar-Repubbilka Taljana għall-Konvenzjoni, iffirmata f'Schengen fid-19 ta' Ġunju 1990, li timplimenta l-Ftehim ta' Schengen ta' l-14 ta' Ġunju 1985 bejn il-Gvernijiet ta' l-Istati Membri ta' l-Unjoni Ekonomika Benelux, ir-Repubblika Federali tal-Ġermanja u r-Repubblika Franċiża, l-Att Finali tagħha u d-Dikjarazzjonijiet relatati: | |Artikolu 2 | Artikoli 34 u 32 TEU |Artikolu 3 | Artikoli 34 u 32 TEU |Artikolu 4 | Artikoli 34 u 31(b) TEU |Taqsima II, dikjarazzjoni 1 | Artikolu 2(2) Schengen Protokoll (għandu jinqara wkoll flimkien ma' l-Artikolu 8 tal-Protokoll ta' Schengen) |Dikjarazzjoni komuni dwar l-Artikoli 2 u 3 tal-Ftehim ta' Sħubija | Artikolu 32 TEU |Il-Ftehim iffirmat f'Bonn fil-25 ta' Ġunju 1991, dwar is-Sħubijatar-Renju ta' Spanja għall-Konvenzjoni, iffirmat f'Schengen fid-19 ta' Ġunju 1990, li timplimenta l-Ftehim ta' Schengen ta' l-14 ta' Ġunju 1985 bejn il-Gvernijiet ta' l-Istati Membri ta' l-Unjoni Ekonomika Benelux, ir-Repubblika Federali Ġermaniża u r-Repubblika Fraċiża, li għalih ir-Reppublika Taljana kienet aċċediet taħt il-Ftehim iffirmat f'Pariġi fis-27 ta' Novembru 1990, l-Att Finali tiegħu u d-dikjarazzjonijiet relatati: | |Artikolu 2 | Artikoli 34 u 32 TEU |Artikolu 3 | Artikoli 34 u 32 TEU |Artikolu 4 | Artikoli 34 u 31(b) TEU |Taqsima II, dikjarazzjoni 1 | Artikolu 2(2) Schengen-Protokoll (għandu jinqara wkoll flimkien ma' l-Artikolu 8 tal-Protokoll ta' Schengen) |Taqsima III, dikjarazzjoni 2 | Artikoli 34 u 31(b) TEU |Il-Ftehim iffirmat f'Bonn fil-25 ta' Ġunju 1991, dwar is-Sħubija tar-Repubblika Portugiża għall-Konvenzjoni, iffirmata f'Schengen fid-19 ta' Ġunju 1990, li timplimenta l-Ftehim ta' Schengen ta' l-14 ta' Ġunju 1985 bejn il-Gvernijiet ta' l-Istati Membri ta' l-Unjoni Ekonomika Benelux, ir-Repubblika Federali Ġermaniża u r-Repubblika Fraċiża, li għalih ir-Reppublika Taljana kienet aċċediet taħt il-Ftehim iffirmat f'Pariġi fis-27 ta' Novembru 1990, l-Att Finali tiegħu u d-dikjarazzjonijiet relatati: | |Artikolu 2 | Artikoli 34 u Artikoli 32 TEU |Artikolu 3 | Artikoli 34 u 32 TEU |Artikolu 4 | Artikoli 34 u 31(b) TEU |Artikolu 5 | Artikoli 34 u 31(b) TEU |Artikolu 6 | Artikoli 34 u 31(a) TEU |Taqsima II, Dikjarazzjoni 1 | Artikolu 2(2) Schengen-Protokoll (għandu jinqara wkoll flimkien ma' l-Artikolu 8 tal-Protokoll ta' Schengen) |Taqsima III, Dikjarazzjoni 1 | Artikolu 62(3) TEU |Il-Ftehim iffirmat f'Madrid fis-6 ta' Novembru 1990, dwar is-Sħubija tar-Repubblika Griega għall-Konvenzjoni, iffirmata f'Schengen fid-19 ta' Ġunju 1990, li timplimenta l-Ftehim ta' Schengen ta' l-14 ta' Ġunju 1985 bejn il-Gvernijiet ta' Istati Membri ta' l-Unjoni Ekonomika Benelux, ir-Repubblika Federali tal-Ġermanja u r-Repubblika Franċiża, li għalih ir-Repubblika Talajana aċċediet taħt il-Ftehim iffirmat f'Pariġi fis-27 ta' Novembru 1990, u r-Repubblika Portugiża u r-Renju ta' Spanja aċċeda taħt il-Ftehim iffirmat f'Bonn fil25 ta' Ġunju 1991, l-Att Finali tiegħu u d-dikjarazzjonijiet relatati: | |Artikolu 2 | Artikoli 34 u 32 TEU |Artikolu 3 | Artikoli 34 u 31(b) TEU |Artikolu 4 | Artikoli 34 u 31(b) TEU |Artikolu 5 | Artikoli 34 u 31(a) TEU |Taqsima II, Dikjarazzjoni 1 | Artikolu 2(2) Schengen-Protokoll (għandu jinqara wkoll flimkien ma' l-Artikolu 8 tal-Protokoll ta' Schengen) |Taqsima III, Dikjarazzjoni 2 | Artikolu 31(a) TEU |Il-Ftehim, iffirmat fi Brussel fit-28 ta' April 1995, dwar is-Sħubija tar-Repubblika ta' l-Awstrija għall-Konvenzjoni, iffirmata f'Schengen fid-19 ta' Ġunju 1990, li timplimenta l-Ftehim ta' Schengen ta' l-14 ta' Ġunju 1985 bejn il-Gvernijiet ta' Istati Membri ta' l-Unjoni Ekonomika Benelux, ir-Repubblika Federali tal-Ġermanja u r-Repubblika Franċiża, li għalih aċċedew ir-Repubblika Taljana, ir-Renju ta' Spanja u r-Repubblika Portugiża, u r-Repubblika Ellenika taħt il-Ftehim iffirmati fis-27 ta' Novembru 1990, il-25 ta' Ġunju 1992 rispettivament u l-Att Finali tiegħu. | |Artikolu 2 | Artikoli 34 u 32 TEU |Artikolu 3 | Artikoli 34 u 32 TEU |Artikolu 4 | Artikoli 34 u 31(b) TEU |Taqsima II, dikjarazzjoni 1 | Artikolu 2(2) Schengen-Protokoll (għandu jinqara wkoll flimkien ma' l-Artikolu 8 tal-Protokoll ta' Schengen) |Il-Ftehim, iffirmat fil-Lussemburgu fid-19 ta' Diċembru 1996, dwar is-Sħubija tar-Renju tad-Danimarka għall-Konvenzjoni li timplimenta il-Ftehim ta' Schengen tal-14 ta' Ġunju 1985 dwar l-abolizzjoni gradwali ta' kontrolli fyq il-fruntieri komuni tagħhom, iffirmat f'Schengen fid-19 ta' Ġunju 1990, u l-Att Finali tiegħu u d-dikjarazzjonijiet relatati: | |Artikolu 2 | Artikoli 34 u 32 TEU |Artikolu 3 | Artikoli 34 u 32 TEU |Artikolu 4 | Artikoli 34 u 31(b) TEU |Artikolu 5(2) | Artikolu 2(1) Schengen Protokoll |Artikolu 6 | Artikolu 2(1) tal-Protokoll ta' Schengen |Taqsima II, Dikjarazzjoni 1 | Artikolu 2(2) Schengen-Protokoll (għandu jinqara wkoll flimkien ma' l-Artikolu 8 tal-Protokoll ta' Schengen) |Taqsima II, Dikjarazzjoni 3 | Artikoli 34 u 31(b) TEU |Il-Ftehim, iffirmat fil-Lussemburgu fid-19 ta' Diċembru 1996, dwar is-Sħubija tar-Renju tal-Finlandja għall-Konvenzjoni li timplimenta l-Ftehim ta' Schengen ta' l-14 ta' Ġunju 1985 dwar l-abolizzjoni gradwali ta' kontrolli fuq il-fruntieri komuni tagħhom iffirmat f'Schengen fid-19 ta' Ġunju 1990, u l-Att Fianli tiegħu u d-dikjarazzjoni relatata: | |Artikolu 2 | Artikoli 34 u 32 TEU |Artikolu 3 | Artikoli 34 u 32 TEU |Artikolu 4 | Artikoli 34 u 31(b) TEU |Artikolu 5 | Artikolu 2(1) Schengen Protokoll |Taqsima II, Dikjarazzjoni 1 | Artikolu 2(2) Schengen-Protokoll (għandu jinqara wkoll flimkien ma' l-Artikolu 8 tal-Protokoll ta' Schengen) |Taqsima II, Dikjarazzjoni 3 | Artikoli 34 u 31(b) TEU |Il-Ftehim, iffirmat fil-Lussemburgu fid-19 ta' Diċembru 1996, dwar is-Sħubija tar-Renju ta' l-Isvezja għall-Konvenzjoni li timplimenta l-Ftehim ta' Schengen ta' l-14 ta' Ġunju 1985 dwar l-abolizzjoni gradwali ta' kontrolli fuq il-fruntieri komuni tagħhom, iffirmat f'Schengen fid-19 ta' Ġunju 1990, u l-Att Fianli tiegħu u d-dikjarazzjoni relatata: | |Artikolu 2 | Artikoli 34 u 32 TEU |Artikolu 3 | Artikoli 34 u 32 TEU |Artikolu 4 | Artikoli 34 u 31(b) TEU |Artikolu 5 | Artikolu 2(1) Schengen Protokoll |Taqsima II, Dikjarazzjoni 1 | Artikolu 2(2) Schengen-Protokoll (għandu jinqara wkoll flimkien ma' l-Artikolu 8 tal-Protokoll ta' Schengen) |Taqsima II, Dikjarazzjoni 3 | Artikoli 34 u 31(b) TEU |--------------------------------------------------ANNESS CArtikolu 4KLASSIFIKA TAD-DEĊISJONIJIET U DIKJARAZZJONIJIET TAL-KUMITAT EŻEKUTTIVDeċisjonijiet tal-Kumitat EżekuttivDeċiżjoni | Suġġett | Bażi legali ta' l-EU |SCH/Com-ex (93) 10 14.12.1993 | Konferma tad-dikjarazzjonijiet mill-Ministri u Segretarji ta' l-Istat tad-19 ta' Ġunju 1992 u t-30 ta' Ġunju 1993 dwar li jinġieb fis-seħħ | Artikolu 2(2) tal-Protokoll ta' Schengen flimkien ma' l-Artikolu 8 tal-Protokoll ta' Schengen sa fejn dikjarazzjoni ma saritx superfluwi minħabba ż-żmien jew ġrajjiet |SCH/Com-ex (93) 14 14.12.1993 | Titjib ta' koperazzjoni prattika bejn l-awtoritajiet ġudizzjali li jikkumbattu t-traffikar tad-droga | Artikoli 31(a), 34 TEU |SCH/Com-ex (93) 16 14.12.1993 | Regolamenti Finanzjarji dwar l-istallazzjoni U l-ispejjes operattivi tax-Schengen C.SIS | għar-rekord |SCH/Com-ex (93) 21 14.12.1993 | Li testendi l-viża uniformi | Artikolu 62(2)(b) TEC |SCH/Com-ex (93) 22 Rev 14.12.1993 | Natura konfidenzjali ta' ċerti dokumenti | Artikolu 207 TEC, Artikolu 41 TEU |SCH/Com-ex (93) 24 14.12.1993 | Proċeduri komuni għall-ikkanċellar irtirar jew tqassir tat-tul tal-viża uniformi | Artikolu 62(2)(b) TEC |SCH/Com-ex (94) 1 Rev 2 26.4.1994 | Miżuri ta' aġġustament immirati li jneħħu l-ostakoli u r-restrizzjonijiet fuq il-kurrenti ta' traffiku f'punti ta' qsim ta' toroq tal-fruntiera fi fruntieri interni | Artikolu 62(1) TEC |SCH/Com-ex (94) 2 26.4.1994 | Ħruġ ta' viżi uniformi fil-fruntieri | Artikolu 62(2)(b) TEC |SCH/Com-ex (94) 15 Rev 21.11.1994 | Introduzzjoni ta' proċedura komputerizzata għal konsultazzjoni ma' l-awtoritajiet ċentrali li għaliha jipprovdi l-Artikolu 17(2) tal-Konvenzjoni li timplimenta | Artikolu 62(2)(b) TEC |SCH/Com-ex (94) 16 Rev 21.11.1994 | Akkwist ta' timbri komuni ta' dħul u ħruġ | Artikolu 62(2) TEC |SCH/Com-ex (94) 17 Rev 4 22.12.1994 | Introduzzjoni u applikazzjoni tas-sistema Schengen f'ajruporti u ajrudromi | Artikolu 62(2)(a) TEC |SCH/Com-ex (94) 25 22.12.1994 | Bdil ta' tagħrifstatistiku dwar il-ħruġ ta' viżi | Artikolu 62(2)(b) flimkien ma' l-Artikolu 66 TEC |SCH/Com-ex (94) 28 Rev 22.12.1994 | Ċertifikati li għalihom jipprovdi l-Artikolu 75 Għat-trasportazzjoni ta' droga u/jew Sustanzi psikotropiċi | Artikolu 95 TEC |SCH/Com-ex (94) 29 Rev 2 22.12.1994 | Tiġjib fis-seħħ tal-Konvenzjoni Li timplimenta l-Ftehim ta' Schengen tad-19 Ġunju 1990 | Artikolu 62(1) waqt li jittieħed in konsiderazzjoni l-Artikolu 64(1) TEC |SCH/Com-ex (95) 1 Rev (Punt Nru 8) | Politika ta' viża komuni | Artikolu 62(2)(b) TEC |SCH/Com-ex (95) 20 Rev 2 20.12.1995 | Approvazzjoni tad-dokument SCH/I (95) 40 Rev 6 dwar il-proċedura għall-applikazzjoni ta' l-Artikolu 2(2) tal-Konvenzjoni li timplimenta l-Ftehim ta' Schengen | Artikolu 62(1) TEC |SCH/Com-ex (95) 21 20.12.1995 | Bdil ta' malajr bejn l-Istati Schengen ta' tagħrif statistiku u tanġibbli dwar nuqqas ta' funzjonament possibbli fil-fruntieri esterni | Artikolu 66 TEC |SCH/Com-ex (96) 13 Rev 27.6.1996 | Prinċipji għall-ħruġ ta' viżi Schengen skond l-Artikolu 30(1)(a) tal-Konvenzjoni li timplimenta l-Ftehim ta' Schengen | Artikolu 62(2)(b) TEC, għall-kwistjonijiet mhux koperti bl-Artikolu 30 tal-Konvenzjoni li timplimenta |SCH/Com-ex (96) 27 19.12.1996 | Ħruġ ta' viżi fuq il-fruntieri lill-baħħara ta' passaġġ | Artikolu 62(2)(b) TEC |SCH/Com-ex (97) 2 Rev 2 25.4.1997 | Għoti b-offerta għall-istudju preliminari tas-SIS II | għar-rekord |SCH/Com-ex (97) 6 Rev 2 24.6.1997 | Manwal Schengen dwar koperazzjoni bejn korpi tal-Pulizija fil-kamp ta' l-ordni pubbliku u sigurtà | Artikolu 30(1) TEU |SCH/Com-ex (97) 18 7.10.1997 | Kontribuzzjoni min-Norveġja u l-Islanda għall-ispejjez operattivi tas-C.SIS | għar-rekord |SCH/Com-ex (97) 24 7.10.1997 | Futur tas-SIS | għar-rekord |SCH/Com-ex (97) 29 Rev 2 7.10.1997 | Tiġjib fis-seħħ tal-Konvenzjoni li timplimenta l-Ftehim ta' Schengen fil-Greċja | Artikolu 2(2) Schengen Protokoll |SCH/Com-ex (97) 32 15.12.1997 | Armonizzazzjoni tal-politika tal-viżi | Artikolu 62(2)(b) TEC |SCH/Com-ex (97) 34 Rev 15.12.1997 | Implimentazzjoni ta' l-Azzjoni Konġunta dwar format uniformi ta' permessi ta' residenza | Artikolu 63(3)(a) TEC |SCH/Com-ex (97) 35 15.12.1997 | Emenda għar-Regolamenti Finanzjarji tas-C.SIS | għar-rekord |SCH/Com-ex (97) 39 Rev 15.12.1997 | Prinċipji li jiggwidaw għall-mezzi ta' prova u xhieda indikattiva fil-qafas ta' dħul mill-ġdid bejn l-Istati Schengen | Artikoli 62(3) u 63(3) TEC |SCH/Com-ex (98) 1 , 2 Rev 21.4.1998 | Rapporti ta' l-attivitajiet tat-task force | Artikolu 62(2)(a) TEC |SCH/Com-ex (98) 10 21.4.1998 | Koperazzjoni bejn il-Partijiet Kontraenti fir-ritorn ta' aljeni bl-ajru | Artikoli 62(3) u 63(3) TEC |SCH/Com-ex (98) 11 21.4.1998 | C.SIS b'konnessjonijiet 15/18 | għar-rekord |SCH/Com-ex (98) 12 21.4.1998 | Bdil f'livell lokali ta' statistika dwar viżi | Artikolu 62(2)(b) TEC |SCH/Com-ex (98) 17 23.6.1998 | Natura konfidenzjali ta' ċerti dokumenti | Artikolu 41 TEU, Artikolu 207 TEC |SCH/Com-ex (98) 18 Rev 23.6.1998 | Miżuri li għandhom jittieħdu dwar pajjiżi li joħolqu problemi fir-rigward ta' ħruġ ta' dokumenti meħtieġa biex jitneħħew iċ-ċittadini tagħhom mit-territorju Schengen DĦUL MILL-ĠDID - VIŻI | Artikolu 62(3) TEC |SCH/Com-ex (98) 19 23.6.1998 | Monaco VIŻI - FRUNTIERI ESTERNI - SIS | Artikolu 62(3) TEC |SCH/Com-ex (98) 21 23.6.1998 | Timbrar ta' passaporti ta' applikanti għal viżi VIŻI | Artikolu 62(2)(b) TEC, b'kura debita għall-Artikolu 64(2) TEC |SCH/Com-ex (98) 26 def 16.9.1998 | Twaqqif tal-Kumitat Permanenti tal-Konvenzjoni li timplimenta x-Schengen | Artikolu 66 TEC, Artikoli 30, 31 TEU |SCH/Com-ex (98) 29 Rev 23.6.1998 | Klawsola catch-all biex tkopri l-acquis tekniku kollu Schengen | għar-rekord |SCH/Com-ex (98) 35 Rev 2 16.9.1998 | Il-Manwal Komuni jintbagħat lill-Istati Applikanti tal-UE | Artikolu 41 TEU, Artikolu 207 TEC |SCH/Com-ex (98) 37 def 2 16.9.1998 | Pjan ta' azzjoni biex jikkumbatti l-immigrazzjoni illegali | Artikolu 62, 63 TEC, Artikolu 30 TEU |SCH/Com-ex (98) 43 Rev 16.12.1998 | Kumitat ad hoc għall-Greċja | Artikolu 2 flimkien ma' l-Anness li jinsab mal-Protokoll ta' Schengen |SCH/Com-ex (98) 49 Rev 3 16.12.1998 | It-tiġjib tal-Konvenzjoni li timplimenta il-Ftehim ta' Schengen fis-seħħ fil-Greċja | Artikolu 2 flimkien ma' l-Anness li jinsab mal-Protokoll ta' Schengen |SCH/Com-ex (98) 51 Rev 3 16.12.1998 | Koperazzjoni bejn korpi tal-pulizija fil-qsim tal-fruntieri fl-erja tal-prevenzjoni tal-kriminalità u l-kxif meta mitluba | Artikolu 30 TEU |SCH/Com-ex (98) 52 16.12.1998 | Ktejjeb dwar il-koperazzjoni tal-pulizija fil-qsim tal-fruntieri | Artikolu 30 TEU |SCH/Com-ex (98) 53 Rev 2 16.12.1998 | Armonizzazzjoni dwar il-politika ta' abolizzjoni ta' viżi tal-listi ġriżi | Artikolu 62(2)(b) TEC, b'kura debita għall-Artikolu 64(2) TEC |SCH/Com-ex (98) 56 16.12.1998 | Manwal ta' dokumenti li miegħu tista' titwaħħal il-viża | Artikolu 62(2)(b) ii TEC |SCH/Com-ex (98) 57 16.12.1998 | Introduzzjoni ta' forma armonizzata għall-inviti, xhieda ta' akkommodazzjoni u l-aċċettazzjoni ta' l-obbligazzjonijiet ta' sostenn ta' manteniment | Artikolu 62(2)(b) TEC, b'kura debita għall-Artikolu 64(2) TEC |SCH/Com-ex (98) 59 Rev 16.12.1998 | Tqassim kordinat ta' esperti tad-dokumenti | Artikolu 62(2)(b) TEC, Artikolu 63(3) TEC |SCH/Com-ex (99) 3 28.4.1999 | Budget għall-Help Desk għall-1999 | għar-rekord |SCH/Com-ex (99) 4 28.4.1999 | Spejjeż ta' l-istallazzjoni C.SIS | għar-rekord |SCH/Com-ex (99) 5 28.4.1999 | Manwal SIRENE | għar-rekord |SCH/Com-ex (99) 6 28.4.1999 | Sitwazzjoni tat-telekomunikazzjonijiet | Artikolu 30 TEU |SCH/Com-ex (99) 7 Rev 2 28.4.1999 | Uffiċċjali li jikkordinaw | Artikolu 30 TEU |SCH/Com-ex (99) 8 Rev 2 28.4.1999 | Ħlasijiet lil dawk li jinfurmaw | Artikolu 30 TEU |SCH/Com-ex (99) 10 28.4.1999 | Kummerċ illegali fl-armi | Artikolu 95 TEC |SCH/Com-ex (99) 11 Rev 2 28.4.1999 | Ftehim ta' koperazzjoni fil-proċeduri ta' reati ta' traffiku fit-toroq | Artikolu 31 TEU |SCH/Com-ex (99) 13 28.4.1999 | Irtirar ta' verżjonijiet qodma tal-Manwal Komuni u l-Istruzzjonijiet Komuni Konsulari u l-addozzjoni ta' verżjonijiet ġodda | Artikoli 62, 63 TEC |SCH/Com-ex (99) 14 28.4.1999 | Manwal ta' dokumenti li fuqu tista' titwaħħal viża | Artikolu 62 TEC |SCH/Com-ex (99) 18 28.4.1999 | Titjib fil-koperazzjoni tal-pulizija fil-prevenzjoni u kxif ta' reati | Artikolu 30 TEU |Dikjarazzjonijiet tal-Kumitat EżekuttivDikjarazzjoni | Suġġett | Bażi legali ta' l-EU |SCH/Com-ex (96) Decl 5 18.4.1996 | Determinazzjoni tal-kunċett ta' aljen ta' pajjiż terz | għar-rekord |SCH/Com-ex (96) Decl 6 Rev 2 26.6.1996 | Dikjarazzjoni dwar estradizzjoni | Article 31(b) TEU flimkien ma' l-Artikolu 34 TEU |SCH/Com-ex (97) Decl 13 Rev 2 21.4.1998 | Ħtif ta' minuri | Artikolu 31(a), 34 TEU |SCH/Com-ex (99) Decl 2 Rev 28.4.1999 | Struttura SIS | għar-rekord |--------------------------------------------------ANNESS DArtikolu 5DEĊISJONIJIET TAL-GRUPP ĊENTRALIDikjarazzjoni | Suġġett | Bażi legali ta' l-EU |SCH/C (98) 117 27.10.1998 | Pjan ta' azzjoni biex jikkumbatti l-immigrazzjoni illegali | Artikolu 62, 63 TEC, Artikolu 30 TEU |SCH/C (99) 25 22.3.1999 | Prinċipji ġenerali għar-remunerazzjoni ta' informanti u infiltraturi | Artikolu 30 TEU |--------------------------------------------------


title: Id-Deċiżjoni tal-Kunsill tat-23 ta' Ottubru 2000 li temenda d-Deċiżjoni 2000/265/KE dwar l-istabbiliment ta' regolament finanzjarju li jirregola l-aspetti li għandhom x'jaqsmu ma’ l-estimi ta' l-amministrazzjoni mid-Deputat Segretarju-Ġenerali tal-Kunsill ta' kuntratti konklużi f'ismu, f'isem ċerti Stati Membri, relatati ma’ l-installazzjoni u funzjonament ta' infrastruttura ta' komunikazzjoni għall-ambjent ta' Schengen SISNET

text:
Avviż Legali Importanti

|

32000D0664

Official Journal L 278 , 31/10/2000 P. 0024 - 0024

		Id-Deċiżjoni tal-Kunsilltat-23 ta' Ottubru 2000li temenda d-Deċiżjoni 2000/265/KE dwar l-istabbiliment ta' regolament finanzjarju li jirregola l-aspetti li għandhom x'jaqsmu ma’ l-estimi ta' l-amministrazzjoni mid-Deputat Segretarju-Ġenerali tal-Kunsill ta' kuntratti konklużi f'ismu, f'isem ċerti Stati Membri, relatati ma’ l-installazzjoni u funzjonament ta' infrastruttura ta' komunikazzjoni għall-ambjent ta' Schengen "SISNET"(2000/664/KE)IL-KUNSILL TA' L-UNJONI EWROPEA,Wara li kkunsidraa l-ewwel sentenza tat-tieni subparagrafu ta' l-Artikolu 2(1) tal-Protokoll anness mat-Trattat dwar l-Unjoni Ewropea u għat-Trattat li jistabbilixxi l-Komunità Ewropea, li jintegra l-acquis ta' Schengen fil-kwadru ta' l-Unjoni Ewropea (minn hawn aktar "il quddiem imsejjaħ" Il-Protokoll ta' Schengen),Billi:(1) Id-Deċiżjoni 1999/870/KE [1] awtorizzat id-Deputat Segretarju-Ġenerali tal-Kunsill sabiex jaġixxi, fil-kuntest ta' l-integrazzjoni ta' l-acquis ta' Schengen fi ħdan l-Unjoni Ewropea, bħala rappreżentant ta' ċerti Stati Membri għall-finijiet li jikkonkludi kuntratti relatati ma’ l-installazzjoni u l-funzjonament ta' l-infrastruttura ta' komunikazzjoni għall-ambjent ta' Schengen, "SISNET", u sabiex jamministra dawn il-kuntratti.(2) L-obbligi finanzjarji li jqumu taħt dawk il-kuntratti ma humiex merfugħa mill-estimi ġenerali ta' l-Unjoni Ewropea. Għalhekk, id-disposizzjonijiet tar-Regolament Finanzjarju tal-21 ta' Diċembru 1997 applikabbli għal-estimi ġenerali tal-Komunitajiet Ewropej [2] ma japplikawx.(3) Għalhekk, ġie adottat regolament finanzjarju taħt id-Deċiżjoni 2000/265/KE [3], li jistabbilixxi regoli speċifiċi sabiex jiddefinixxi proċeduri dettaljati sabiex jistabbilixxi u jimplimenta l-estimi meħtieġa sabiex tkun sodisfatta kull spiża li ntefqet waqt li jkunu konklużi l-kuntratti, l-obbligi li jqumu taħt dawk il-kuntratti la darba konklużi, sabiex jiġbru lura l-kontribuzzjonijiet li għandhom jitħallsu mill-Istati kkonċernati u għall-preżentazzjoni u verifika tal-kontijiet.(4) Prattiċi ta' kontabilità tajbin jeħtieġu xi emendi formali minuri għar-regolament finanzjarju imsemmi.(5) Din id-Deċiżjoni hija żvilupp ta' l-acquis ta' Schengen fi ħdan it-tifsira tal-Protokoll ta' Schengen,IDDEĊIEDA KIF ĠEJ:Artikolu 1Id-Deċiżjoni tal-Kunsill 2000/265/KE hija b'dan emendata kif ġej:1. L-Artikolu 7(1)(b) għandu jiġi ssostitwit b'dan li ġej:"(b) Approprjazzjonijiet fir-rigward ta' pagamenti li għadhom pendenti fil-31 ta' Diċembru bis-saħħa ta' impennji entrati debitament bejn l-1 ta' Jannar u l-15 ta' Diċembru għandhom jitmexxew awtomatikament għas-sena finanzjarja li jkun imiss biss."2. L-ewwel subparagrafu ta' l-Artikolu 7(2) għandu jiġi mibdul b'dan li ġej:"2. "Minkejja l-paragrafu 1, id-Deputat Segretarju Ġenerali tal-Kunsill jista’ jibgħat lill-Grupp ta' Ħidma tas-Sistema ta' Informazzjoni ta' Schengen, minn hawn iżjed ’il quddiem imsejjaħ il-Grupp ta' Ħidma SIS’, qabel il-31 ta' Jannar, talbiet debitament sostanzjati sabiex jitmexxew għas-sena finanzjarja li jkun imiss approprjazzjonijiet li m'humiex kommessi fil-15 ta' Diċembru meta l-approprjazzjonijiet previsti fl-intestaturi kkonċernati fl-estimi għas-sena finanzjarja li jkun imiss ma jkoprux il-ħtiġijiet.""3. L-ewwel sentenza ta' l-Artikolu 21 għandha tiġi ssostitwita b'dan li ġej:"Il-pagamenti għandhom isiru permezz ta' kont bankarju miftuħ speċifikament għal dak l-iskop f'isem is-Segretarjat Ġenerali tal-Kunsill."Artikolu 21. Din id-Deċiżjoni għandha tidħol fis-seħħ fil-jum ta' l-adozzjoni tagħha.2. Għandha tkun ippubblikata fil-Ġurnal Uffiċjali tal-Komunitajiet Ewropej.Magħmula fil-Lussemburgu, it-23 ta' Ottubru 2000.Għall-KunsillIl-PresidentJ. Glavany[1] ĠU L 337, tat-30.12.1999, pġ. 41.[2] ĠU L 356, tal-31.12.1977, pġ.1. ir-Regolament kif emendat l-aħħar bir-Regolament (KE) Nru 2673/1999 (ĠU L 326, tat-18.12.1999. pġ. 1).[3] ĠU L 85, tas-6.4.2000, pġ. 12.--------------------------------------------------


title: 2010/341/CFSP: Deċiżjoni tal-Kumitat Politiku u ta’ Sigurtà EUPOL Afghanistan/2/2010 tal- 11 ta’ Ġunju 2010 dwar il-ħatra tal-Kap tal-Missjoni tal-EUPOL Afghanistan

text:
               19.6.2010

               MT

               Il-Ġurnal Uffiċjali tal-Unjoni Ewropea

               L 154/28

         DEĊIŻJONI TAL-KUMITAT POLITIKU U TA’ SIGURTÀ EUPOL AFGHANISTAN/2/2010
   tal-11 ta’ Ġunju 2010
   dwar il-ħatra tal-Kap tal-Missjoni tal-EUPOL Afghanistan
   (2010/341/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2010/279/PESK tat-18 ta’ Mejju 2010 dwar il-Missjoni tal-Pulizija tal-Unjoni Ewropea fl-Afganistan (EUPOL Afghanistan) (1), u b’mod partikolari l-Artikolu 10(1) tiegħu,
   Billi:

               (1)

               Skont l-Artikolu 10(1) tad-Deċiżjoni 2010/279/PESK, il-Kunsill awtorizza lill-Kumitat Politiku u ta’ Sigurtà, f’konformità mal-Artikolu 38 tat-Trattat, sabiex jieħu d-deċiżjonijiet rilevanti għall-fini tal-kontroll politiku u tat-tmexxija strateġika tal-missjoni EUPOL Afghanistan, inkluża d-deċiżjoni li jinħatar Kap tal-Missjoni.

               (2)

               Ir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà ppropona l-ħatra tal-Brigadier Ġenerali Jukka Petri SAVOLAINEN bħala l-Kap tal-Missjoni mill-15 ta’ Lulju 2010,

         ADOTTA DIN ID-DEĊIŻJONI:
   Artikolu 1
   Il-Brigadier Ġenerali Jukka Petri SAVOLAINEN huwa b’dan maħtur Kap tal-Missjoni tal-Pulizija tal-Unjoni Ewropea fl-Afganistan mill-15 ta’ Lulju 2010.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il–11 ta’ Ġunju 2010.

            Għall-Kumitat Politiku u ta’ Sigurtà

            Il-President

         C. FERNÁNDEZ-ARIAS

      (1)  ĠU L 123, 19.5.2010, p. 4.


title: Id-Deċiżjoni tal-Kummissjoni tas-26 ta'Lulju 1999 li temenda d-Deċiżjoni 98/610/KE, Euratom, li tistabbilixxi gruppi ta' esperti biex jgħinu lill-Kummissjoni bil-kontenut u l-orjentazzjoni ta l-azzjonijiet ewlenin fil-qasam ta' riċerka u żvilupp teknoloġiku (notifikat bid-dokument numru C(1999) 2359) (Test b'rilevanza għaż-ŻEE)

text:
Avviż Legali Importanti

|

31999D0506

Official Journal L 194 , 27/07/1999 P. 0065 - 0065

		Id-Deċiżjoni tal-Kummissjonitas-26 ta'Lulju 1999li temenda d-Deċiżjoni 98/610/KE, Euratom, li tistabbilixxi gruppi ta' esperti biex jgħinu lill-Kummissjoni bil-kontenut u l-orjentazzjoni ta l-azzjonijiet ewlenin fil-qasam ta' riċerka u żvilupp teknoloġiku(notifikat bid-dokument numru C(1999) 2359)(Test b'rilevanza għaż-ŻEE)(1999/506/KE, Euratom)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat it-Trattat li jistabbilixxi l-Komunità Ewropea dwar l-Enerġija Atomika,(1) Billi bid-Deċiżjoni 98/610/KE, Euratom [1], il-Kummissjoni stabbiliet gruppi ta' esperti biex jgħinuha bil-kontenut u l-orjentazzjoni ta' 'l-azzjonijiet ewlenin fil-qasam ta' riċerka u żvilupp teknoloġiku.(2) Billi f'din il-konnessjoni, l-membri tal-gruppi ta' esperti kienu maħtura mill-Kummissjoni f'kapaċità personali għal perijodu ta' sentejn; billi ħatriet oħra biex jestendu l-medda ta' oriġini ġeografika, jwasslu għal bilanċ aħjar ta' kwalifikazzjonijiet xjentifiki u tekniki u jissostitwixxu l-membri li ma jistgħux jipparteċipaw aktar jista jkun hemm bżonn li jsiru matul dan il-perjodu.(3) Billi huwa neċessarju li jassiguraw l-omoġenjità tal-gruppi ta' esperti bħala prinċipju ġenerali, jħaffu l-amministrazzjoni mid-dipartimenti tal-Kummissjoni jipprovdu l-grad neċessarju ta' trasparenza.(4) Billi, f'din il-konnessjoni, il-mandat tal-membri ġodda għandu jintemm fl-istess ħin bħal dak tal-membri l-oħra maħtura qabel,IDDECIEDIET KIF ĠEJ:L-Artikolu 1"Il-membri tal-gruppi ta' esperti għandhom jiġu maħtura mill-Kummissjoni f'kapaċità personali għal massimu ta' sentejn. Din il-ħatra tista tiġi mġedda darba biss, għal żmien massimu ta' sentejn."L-Artikolu 2Din id-Deċiżjoni għandha tidħol fis-seħħ fid-data ta' l-adozzjoni tagħha.Magħmula fi Brussel, fis-26 ta' Lulju 1999.Għall-KummissjoniÉdith CressonMembru tal-Kummissjoni[1] ĠU L 290, tad-29.10.1998, p. 57.--------------------------------------------------


title: Deċiżjoni tal-Parlament Ewropew tal-5 ta' Mejju 2010 dwar kwittanza għall-implimentazzjoni tal-baġit tal-Fondazzjoni Ewropea għat-Taħriġ għas-sena finanzjarja 2008

text:
               25.9.2010

               MT

               Il-Ġurnal Uffiċjali tal-Unjoni Ewropea

               L 252/182

         DEĊIŻJONI TAL-PARLAMENT EWROPEW
   tal-5 ta' Mejju 2010
   dwar kwittanza għall-implimentazzjoni tal-baġit tal-Fondazzjoni Ewropea għat-Taħriġ għas-sena finanzjarja 2008
   (2010/536/UE)
   IL-PARLAMENT EWROPEW,
   wara li kkunsidra l-kontijiet annwali definittivi tal-Fondazzjoni Ewropea għat-Taħriġ għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Fondazzjoni Ewropea għat-Taħriġ għas-sena finanzjarja 2008, flimkien mat-tweġibiet tal-Fondazzjoni (1),
   wara li kkunsidra r-rakkomandazzjoni tal-Kunsill tas-16 ta' Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra r-Regolament tal-Parlament Ewropew u tal-Kunsill (KE) Nru 1339/2008 tas-16 ta' Diċembru 2008 li jistabbilixxi Fondazzjoni Ewropea għat-Taħriġ (3), u b'mod partikolari l-Artikolu 17 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta' Qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (4), u b'mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-għall-Impjiegi u l-Affarijiet Soċjali (A7-0083/2010),

               1.

               Jagħti l-kwittanza lid-Direttriċi tal-Fondazzjoni Ewropea għat-Taħriġ għall-implimentazzjoni tal-baġit tal-Fondazzjoni għas-sena finanzjarja 2008;

               2.

               Jippreżenta l-kummenti tiegħu fir-riżoluzzjoni t' hawn taħt;

               3.

               Jagħti istruzzjonijiet lill-President tiegħu biex jgħaddi din id-Deciżjoni, kif ukoll ir-riżoluzzjoni li hi parti integrali minnha, lid-Direttriċi tal-Fondazzjoni Ewropea għat-Taħriġ, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 304, 15.12.2009, p. 136.

      (2)  ĠU L 248, 16.9.2002, p. 1.

      (3)  ĠU L 354, 31.12.2008, p. 82.

      (4)  ĠU L 357, 31.12.2002, p. 72.
    ---documentbreak---

               25.9.2010

               MT

               Il-Ġurnal Uffiċjali tal-Unjoni Ewropea

               L 252/183

         RIŻOLUZZJONI TAL-PARLAMENT EWROPEW
   tal-5 ta' Mejju 2010
   li tinkludi l-osservazzjonijiet li jagħmlu parti integrali mid-Deċiżjoni tiegħu dwar il-kwittanza dwar l-implimentazzjoni tal-baġit tal-Fondazzjoni Ewropea għat-Taħriġ għas-sena finanzjarja 2008
   IL-PARLAMENT EWROPEW,
   wara li kkunsidra l-kontijiet annwali definittivi tal-Fondazzjoni Ewropea għat-Taħriġ għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Fondazzjoni Ewropea għat-Taħriġ għas-sena finanzjarja 2008, flimkien mat-tweġibiet tal-Fondazzjoni (1),
   wara li kkunsidra r-rakkomandazzjoni tal-Kunsill tas-16 ta' Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra r-Regolament tal-Parlament Ewropew u tal-Kunsill (KE) Nru 1339/2008 tas-16 ta' Diċembru 2008 li jistabbilixxi Fondazzjoni Ewropea għat-Taħriġ (3), u b'mod partikolari l-Artikolu 17 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta' Qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (4), u b'mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-għall-Impjiegi u l-Affarijiet Soċjali (A7-0083/2010),

               A..

               billi l-Qorti Ewropea tal-Awdituri indikat li kisbet assigurazzjoni raġonevoli li l-kontijiet annwali għas-sena finanzjarja 2008 huma affidabbli, u li t-tranżazzjonijiet li fuqhom huma bbażati huma legali u regolari,A. ,

               B.

               billi fit-23 ta' April 2009 il-Parlament ta kwittanza lid-Direttriċi tal-Fondazzjoni Ewropea għat-Taħriġ għall-implimentazzjoni tal-baġit tal-Fondazzjoni għas-sena finanzjarja 2007 (5), u billi fir-riżoluzzjoni tiegħu li takkumpanja d-deċiżjoni ta' kwittanza, inter alia:

                           —

                           innota li l-Qorti tal-Awdituri sabet li l-ammont ta' dħul assenjat fil-baġit ta' emenda kien żbaljat (kellu jkun ta' EUR 1 200 000 u mhux ta' EUR 3 400 000),

                           —

                           osserva li, fid-dikjarazzjoni tagħha ta' assigurazzjoni (mehmuża mar-rapport ta' attività annwali), id-Direttriċi esprimiet l-istess riżervi bħas-sena ta' qabel rigward l-inċertezza politika fil-pajjiżi sħab, il-ġestjoni finanzjarja tal-konvenzjoni Tempus u l-possibilità ta' implikazzjonijiet soċjali, ta' reputazzjoni, legali u finanzjarji tal-għajnuna teknika Tempus fi ħdan il-Fondazzjoni;

               1.

               Jesprimi s-sodisfazzjon tiegħu li l-Qorti tal-Awdituri ddikjarat li l-kontijiet annwali tal-Fondazzjoni għas-sena finanzjarja 2008 huma legali u regolari;

      Prestazzjoni

               2.

               Jinnota li, fil-valutazzjoni ad interim tal-Fondazzjoni (EAC/06/05 rapport finali, il-25 ta' Mejju 2006), l-impatt tal-attivitajiet tagħha fuq il-benefiċjarji diretti tagħha kien ikkunsidrat, b'mod ġenerali, wieħed pożittiv; jinnota madankollu li l-impatt fuq l-istituzzjonijiet governattivi ma jistax ikun ippruvat faċilment minħabba d-diffikultà li tiġi stabbilita rabta diretta bejn ir-riżultati tal-proġetti tal-Fondazzjoni u l-attivitajiet ta' dawn l-istituzzjonijiet;

               3.

               Jifraħ lill-Fondazzjoni li, tal-appoġġ tagħha lill-Kummissjoni fl-2008, kisbet rata ta' sodisfazzjon ta' 97 % mingħand il-Kummissjoni; jirrimarka, b'mod partikulari, li l-applikazzjonijiet l-aktar frekwenti li saru lill-Fondazzjoni kienu dawk fil-qasam tal-politiki u l-kontribuzzjonijiet fit-tħejjija tal-Istrumenti Ewropej ta' Viċinat (32 %), segwiti mill-formulazzjoni (21 %), l-ipprogrammar (11 %), l-identifikazzjoni ta' proġetti (10 %) u s-segwitu;

               4.

               Jistieden lill-Fondazzjoni biex, fit-tabella tagħha li għandha tiġi annessa mar-rapport li jmiss tal-Qorti tal-Awdituri, tippreżenta paragun tal-operazzjonijiet li twettqu matul is-sena li għaliha għandha tingħata l-kwittanza u dawk imwettqa fis-sena finanzjarja preċedenti, sabiex l-awtorità ta' kwittanza tkun tista' tevalwa b'mod aktar effettiv il-prestazzjoni tal-Fondazzjoni minn sena għal oħra;

      Il-kamp ta' azzjoni tal-Fondazzjoni

               5.

               Jinnota li, wara r-riformulazzjoni, fl-2008, tar-Regolament tal-Kunsill (KEE) Nru 1360/90 tas-7 ta' Mejju 1990 li jistabbilixxi Fondazzjoni Ewropea għat-Taħriġ (6), il-Fondazzjoni issa għandha l-għażla li tiżviluppa l-kompetenza tagħha f'setturi differenti minn dawk meqjusa fis-snin preċedenti; jinnota li r-Regolament (KE) Nru 1339/2008 jispeċifika mekkaniżmi proċedurali ġodda għall-approvazzjoni ta' twessigħ tal-ambitu tematiku u ġeografiku tal-Fondazzjoni;

      Kooperazzjoni maċ-Ċentru Ewropew għall-Iżvilupp tat-Taħrig Vokazzjonali (Cedefop)

               6.

               Jitlob, minħabba l-fatt li xi oqsma ta' interess huma kondiviżi, li jkun hemm kooperazzjoni mill-qrib u sinerġiji bejn il-Fondazzjoni u s-Cedefop u jitlob li tingħata informazzjoni b'mod regolari fir-rapporti ta' attività mid-Diretturi taż-żewġ aġenziji;

      Verifika Interna

               7.

               Jirrikonoxxi li mill-2006 'l hawn, ġew implimentati 12 mis-27 rakkomandazzjoni magħmula mis-Servizz tal-Verifika Interna (SVI); jinnota li, fost il-ħmistax-il rakkomandazzjoni li għadha ma ġietx implimentata, sitta huma meqjusa “importanti ħafna”; iħeġġeġ lill-Fondazzjoni, għalhekk, biex mingħajr dewmien tistabbilixxi ċerti standards ta' kontroll (rigward id-dokumentazzjoni ta' proċeduri, is-superviżjoni ta' tranżazzjonijiet finanzjarji u l-kontinwità tal-operazzjonijiet) u ċerti rakkomandazzjonijiet dwar l-immaniġġjar tar-riżorsi umani (rigward l-immaniġġjar tar-riżorsi umani fl-ippjanar annwali u fir-rappurtar annwali tal-attività; l-iffissar ta' objettivi; u r-reġistrar tal-ħinijiet tal-persunal);

      Riżorsi Umani

               8.

               Jinsab imħasseb li l-Qorti tal-Awdituri sabet nuqqas ta' trasparenza fil-proċeduri tar-reklutaġġ u l-intervent tal-Uffiċċju Ewropew ta' Kontra l-Frodi (OLAF), li fetaħ inkjesta (OF/2009/0370); jiġbed l-attenzjoni għall-Linji Gwida tal-Unjoni dwar l-Impjiegi u b'mod partikolari għad-Direttiva tal-Kunsill 2000/78/KE tas-27 ta' Novembru 2000 li tistabbilixxi qafas ġenerali għall-ugwaljanza fit-trattament fl-impjieg u fix-xogħol (7) fir-rigward tal-kriterji tal-għażla u l-kundizzjonijiet tar-reklutaġġ; jistenna li l-Aġenziji kollha tal-Unjoni bħala minimu jikkonformaw ma' dawk il-Linji Gwida u jistieden lill-Fondazzjoni biex tagħti eżempju billi fil-ġejjieni timplimenta proċeduri ta' reklutaġġ ġusti, trasparenti u komprensivi;

               9.

               Iħeġġeġ lill-Fondazzjoni biex tirrapporta dwar l-allokazzjoni tar-riżorsi umani tagħha; jirrimarka, b'mod partikolari, li kunsiderazzjoni inadegwata tar-riżorsi umani fil-kuntest tal-ippjanar annwali u tar-rappurtar annwali tal-attività jinvolvi riskju ta' ineffiċjenza u ta' nuqqas ta' trasparenza fl-allokazzjoni u l-użu tal-persunal tal-Fondazzjoni; jenfasizza, barra minn hekk, li l-objettivi għal membri individwali tal-persunal għandhom ikunu allinjati aħjar mal-objettivi annwali u strateġiċi tal-Fondazzjoni u li anke s-sistema tar-reġistrar tal-ħinijiet tal-persunal għandha tkun inkorporata fil-qafas tal-ippjanar u l-ibbaġittjar annwali;

               10.

               Jinnota l-osservazzjoni tal-Qorti tal-Awdituri li hemm diversi nuqqasijiet fil-proċeduri tar-reklutaġġ; jenfasizza b'mod partikolari l-ħtieġa li l-Bordijiet ta' Evalwazzjoni tar-Reklutaġġ jipprovdu informazzjoni biżżejjed dwar il-proċeduri segwiti, inklużi ġustifikazzjonijiet għad-deċiżjonijiet u d-dati li fihom ittieħdu, sabiex tiġi ggarantita t-trasparenza ta' dawn il-proċeduri;

               11.

               Jinnota, madankollu, li l-Fondazzjoni issa qed tgħid bdiet tagħmel reviżjoni fil-fond tal-proċeduri tar-reklutaġġ tagħha bi tweġiba għas-sejbiet tal-Qorti tal-Awdituri u fid-dawl ta' verifika interna li saret mis-Servizz ta' Verifika Interna fl-2008; jistieden lill-Fondazzjoni, għalhekk, biex tinforma lill-awtorità ta' kwittanza dwar l-azzjoni meħudha u r-riżultati sussegwenti;

               12.

               Jinnota r-risposta tal-Fondazzjoni fejn tammetti l-validità tal-opinjoni tal-Qorti tal-Awdituri rigward l-allowance tal-espatrijazzjoni li ġiet irrifjutata lill-ċerti membri tal-persunal minħabba interpretazzjoni ħażina tar-regoli; jifraħ lill-Fondazzjoni tal-wiegħda tagħha li teżamina l-każijiet ikkonċernati u li mbagħad tagħmel it-tibdiliet meħtieġa;

               13.

               Jirreferi, għal osservazzjonijiet oħra, li huma ta' natura orizzontali u li jakkumpanjaw id-Deċiżjoni tiegħu dwar il-kwittanza, għar-riżoluzzjoni tiegħu tal-5 ta' Mejju 2010 (8) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 304, 15.12.2009, p. 136.

      (2)  ĠU L 248, 16.9.2002, p. 1.

      (3)  ĠU L 354, 31.12.2008, p. 82.

      (4)  ĠU L 357, 31.12.2002, p. 72.

      (5)  ĠU L 255, 26.9.2009, p. 149.

      (6)  ĠU L 131, 23.5.1990, p. 1.

      (7)  ĠU L 303, 2.12.2000, p. 16.

      (8)  Testi adottati, P7_TA(2010)0139 (Ara paġna 241 ta' dan il-Ġurnal Uffiċjali).


title: Deċiżjoni tal-Parlament Ewropew tat-23 ta' April 2009 dwar il-kwittanza għall-implimentazzjoni tal-baġit tal-Aġenzija Komunitarja għall-Kontroll tas-Sajd għas-sena finanzjarja 2007

text:
               26.9.2009

               MT

               Il-Ġurnal Uffiċjali tal-Unjoni Ewropea

               L 255/202

         DEĊIŻJONI TAL-PARLAMENT EWROPEW
   tat-23 ta’ April 2009
   dwar il-kwittanza għall-implimentazzjoni tal-baġit tal-Aġenzija Komunitarja għall-Kontroll tas-Sajd għas-sena finanzjarja 2007
   (2009/683/KE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Komunitarja għall-Kontroll tas-Sajd għas-sena finanzjarja 2007 (1),

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Aġenzija Komunitarja għall-Kontroll tas-Sajd għas-sena finanzjarja 2007, flimkien mat-tweġibiet tal-Aġenzija (2),

               —

               wara li kkunsidra r-rakkomandazzjoni tal-Kunsill tal-10 ta’ Frar 2009 (5588/2009 – C6–0060/2009),

               —

               wara li kkunsidra t-Trattat KE, u b’mod partikulari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 768/2005 tas-26 ta’ April 2005 li jwaqqaf Aġenzija Komunitarja għall-Kontroll tas-Sajd (4), u b’mod partikolari l-Artikolu 36 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikulari l-Artikolu 94 tiegħu,

               —

               wara li kkunsidra l-Artikolu 71 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit ((A6-0179/2009),

               1.

               Jagħti l-kwittanza lid-Direttur Eżekuttiv tal-Aġenzija Komunitarja għall-Kontroll tas-Sajd għall-implimentazzjoni tal-baġit tal-Aġenzija għas-sena finanzjarja 2007;

               2.

               Jippreżenta l-kummenti tiegħu fir-riżoluzzjoni ta’ hawn taħt;

               3.

               Jagħti istruzzjonijiet lill-President tiegħu biex jgħaddi din id-Deċiżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-Aġenzija Komunitarja għall-Kontroll tas-Sajd, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (Serje L).

            Il-President

         Hans-Gert PÖTTERING

            Is-Segretarju Ġenerali

         Klaus WELLE

      (1)  ĠU C 278, 31.10.2008, p. 78.

      (2)  ĠU C 311, 5.12.2008, p. 1.

      (3)  ĠU L 248, 16.9.2002, p. 1.

      (4)  ĠU L 128, 21.5.2005, p. 1.

      (5)  ĠU L 357, 31.12.2002, p. 72.
   RIŻOLUZZJONI TAL-PARLAMENT EWROPEW
   tat-23 ta’ April 2009
   li tinkludi l-osservazzjonijiet li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija Komunitarja għall-Kontroll tas-Sajd għas-sena finanzjarja 2007
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Komunitarja għall-Kontroll tas-Sajd għas-sena finanzjarja 2007 (1),

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Aġenzija Komunitarja għall-Kontroll tas-Sajd għas-sena finanzjarja 2007, flimkien mat-tweġibiet tal-Aġenzija (2),

               —

               wara li kkunsidra r-rakkomandazzjoni tal-Kunsill tal-10 ta’ Frar 2009 (5588/2009 – C6–0060/2009),

               —

               wara li kkunsidra t-Trattat KE, u b’mod partikulari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 768/2005 tas-26 ta’ April 2005 li jwaqqaf Aġenzija Komunitarja għall-Kontroll tas-Sajd (4), u b’mod partikolari l-Artikolu 36 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikulari l-Artikolu 94 tiegħu,

               —

               wara li kkunsidra l-Artikolu 71 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A6-0179/2009),

               A.

               billi l-Qorti Ewropea tal-Awdituri ddikjarat li kisbet assigurazzjoni raġonevoli li l-kontijiet annwali għas-sena finanzjarja 2007 huma affidabbli, u li t-tranżazzjonijiet bażiċi huma legali u regolari,

               1.

               Jinnota li l-Aġenzija akkwistat indipendenza finanzjarja f’Novembru 2007, u li għalhekk l-eżerċizzju tal-kwittanza 2007 jkopri biss perjodu ta’ żmien qasir ħafna;

               2.

               Jinnota li l-Aġenzija rċeviet dikjarazzjoni ta’ assigurazzjoni għal kollox pożittiva mill-Qorti Ewropea tal-Awdituri; iħeġġeġ lill-Aġenzija biex tkompli tfittex kwalità għolja fl-immaniġġjar finanzjarju tagħha;

               3.

               Jinnota li l-baġit tal-Aġenzija kien EUR 5 000 000 għall-2007, li iżjed minn nofsu kien immaniġġjat mill-Kummissjoni għax l-Aġenzija akkwistat l-indipendenza finanzjarja biss ftit qabel it-tmiem tas-sena finanzjarja;

               4.

               Jinnota l-osservazzjonijiet tal-Qorti Ewropea tal-Awdituri li l-Aġenzija ma kinetx waqqfet proċeduri xierqa sabiex tiddetermina l-fondi miġjuba ‘l quddiem mis-sena finanzjarja preċedenti, li jwasslu għar-riżultat li mill-inqas EUR 125 000 kienu tressqu ‘l quddiem mis-sena finanzjarja preċedenti mingħajr impenji legali; jinnota li l-Aġenzija hija impenjata li tevita avvenimenti simili fl-2008;

               5.

               Jinnota t-tweġiba tal-Aġenzija għall-kritika tal-Qorti Ewropea tal-Awdituri rigward l-adozzjoni nieqsa tal-istandards tal-kontroll intern li tgħid li l-Bord Amministrattiv tagħha adotta standards tal-kontroll intern f’Marzu 2008;

               6.

               Jinnota li l-Qorti Ewropea tal-Awdituri tqis li l-Aġenzija għadha ma ddokumentatx b’mod suffiċjenti l-proċeduri tagħha tal-kontroll intern; jilqa’ b’sodisfazzjon il-fatt li l-Aġenzija stabbiliet kapaċità ta’ verifika interna u rreklutat persunal responsabbli għal aktar żvilupp tas-sistemi tal-kontroll intern fl-2008;

               7.

               Jinnota s-sejbiet tal-Qorti Ewropea tal-Awdituri li d-deskrizzjoni tas-sistema tal-kontijiet ippreparata mill-uffiċjal li jawtorizza għadha trid tiġi vvalidata mill-uffiċjal tal-kontijiet; jitlob li l-Aġenzija tinkludi informazzjoni, jekk il-validazzjoni tkun tlestiet, fir-rapport tagħha dwar l-immaniġġjar baġitarju u finanzjarju tal-2008;

               8.

               Jirreferi għal osservazzjonijiet oħrajn li jakkumpanjaw id-deċiżjoni ta’ kwittanza li huma ta’ natura orizzontali għar-riżoluzzjoni tiegħu tat-23 ta’ April 2009 dwar l-Immaniġġjar Finanzjarju u l-Kontroll tal-Aġenziji Ewropej (6).

      (1)  ĠU C 278, 31.10.2008, p. 78.

      (2)  ĠU C 311, 5.12.2008, p. 1.

      (3)  ĠU L 248, 16.9.2002, p. 1.

      (4)  ĠU L 128, 21.5.2005, p. 1.

      (5)  ĠU L 357, 31.12.2002, p. 72.

      (6)  Ara paġna 206 ta’ dan il-Ġurnal Uffiċjali.